pythainlp/thai-wiki-dataset-v4 huggingface dataset:
ชาลส์ แม็กแมน และดาร์วิน จัดจ์

ชาลส์ แม็กแมน (10 พฤษภาคม พ.ศ. 2496 – 29 เมษายน พ.ศ. 2518) และ ดาร์วิน ลี จัดจ์ (16 กุมภาพันธ์ พ.ศ. 2499 – 29 เมษายน พ.ศ. 2518) 
เป็นนาวิกโยธินสังกัดกองพันนาวิกโยธินรักษาความปลอดภัย (เอ็มเอสจี) ประจำสถานทูตสหรัฐในกรุงไซ่ง่อน ประเทศเวียดนามใต้ พวกเขาถูกส่งมาที่เวียดนามใต้ ช่วงเดือนมีนาคมถึงเมษายน พ.ศ. 2518 ในช่วงท้ายสงครามเวียดนาม โดยทั้งสองถูกส่งให้มารักษาความปลอดภัย ณ สำนักงานผู้ช่วยทูตทหารของสหรัฐ (ดีเอโอ) ซึ่งตั้งอยู่ติดกับท่าอากาศยานเตินเซินเญิ้ต
การเสียชีวิต.
ในช่วงก่อนที่ไซ่ง่อนใกล้จะแตก ข้าศึกฝ่ายคอมมิวนิสต์ซึ่งกำลังเข้าประชิดเมืองหลวง ได้ทำการโจมตีด้วยจรวดและปืนใหญ่จากฝ่ายข้าศึกมาที่สนามบินตลอดค่ำคืนจนถึงรุ่งเช้าของวันที่ 29 เมษายน ปรากฏว่าในช่วงเวลาประมาณสามนาฬิกาเศษ ได้มีจรวดขนาด 122 มม. ลูกหนึ่งของข้าศึกพุ่งมาตกใส่จุดรักษาการของทั้งสอง ทำให้นาวิกโยธินรักษาความปลอดภัยทั้งสองนายเสียชีวิตทันที
ศพของพวกเขาถูกนำไปเก็บไว้ในโรงพยาบาลมิชชันซึ่งตั้งอยู่ใกล้กับท่าอากาศยาน และด้วยสถานการณ์ที่เกิดความโกลาหลสับสนอลหม่านในช่วงนั้น ทำให้ศพของนาวิกโยธินตกสำรวจจากความผิดพลาดของเจ้าหน้าที่โรงพยาบาลที่เข้าใจว่าได้ส่งศพคืนกลับไปแล้ว เมื่อสงครามสงบลง ครอบครัวของนาวิกโยธินที่สูญหายนี้จึงได้ดำเนินการค้นหาร่างของลูก ๆ ของพวกเขาเพื่อนำกลับสหรัฐ โดยการติดต่อวุฒิสมาชิกเท็ด เคนนิดี ให้ช่วยเป็นผู้ดำเนินเรื่อง โดยประสานงานผ่านคณะอนุกรรมาธิการผู้ลี้ภัยของวุฒิสภาเพื่อเป็นตัวกลางไปเจรจากับรัฐมนตรีการต่างประเทศของรัฐบาลปฏิวัติเฉพาะกาลแห่งเวียดนามใต้ ในที่สุดการนำศพของนาวิกโยธินทั้งสองนายออกจากเวียดนามก็เป็นผลสำเร็จ ศพได้รับการเคลื่อนย้ายจากกรุงไซ่ง่อนมาพักไว้ที่ท่าอากาศยานดอนเมืองเพื่อส่งกลับสหรัฐในช่วงเดือนกุมภาพันธ์ พ.ศ. 2519
วัดนางเหล้า

วัดนางเหล้า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลชุมพล อำเภอสทิงพระ จังหวัดสงขลา มีที่ดินตั้งวัดเนื้อที่ 18 ไร่ มีกำแพงวัดทั้ง 4 ด้านเป็นอาณาเขต ปัจจุบันมีพระครูธรรมกถาสุนทร (อิทธิกร) เป็นเจ้าอาวาส
วัดนางเหล้า หรือ วัดนางลาว สร้างขึ้นประมาณ พ.ศ. 2225 โดยมีอุบาสิกาชื่อนางลาว มีจิตศรัทธาบริจาคที่ดินและสร้างวัด ต่อมาชาวบ้านเรียกชื่อเพี้ยนไปเป็นวัดนางเหล้า จากนั้นเมื่อ พ.ศ. 2538 ได้มีการขออนุญาตต่อกรมการศาสนาขอเปลี่ยนชื่อใหม่ว่า วัดลาวัณย์วราราม (มีความหมายว่าวัดมีความงามอันยอดเยี่ยม) แต่ยังไม่ได้รับการพิจารณาตามที่เสนอขอเปลี่ยนชื่อวัด วัดได้รับพระราชทานวิสุงคามสีมาเมื่อ พ.ศ. 2449
ด้านการศึกษา มีโรงเรียนการประถมศึกษาขึ้นในวัดตั้งแต่ พ.ศ. 2497 และได้ให้อุปการะตลอดมา
เทร์รี อิโต

เทรูโอะ อิโต (เกิดวันที่ 27 ธันวาคม ค.ศ. 1949 ที่สึกิจิ เขตชูโอ โตเกียว ประเทศญี่ปุ่น) รู้จักกันในชื่อ เทร์รี อิโต  เป็นผู้กำกับ ผู้ผลิตรายการโทรทัศน์ นักวิจารณ์ และนักเขียนชาวญี่ปุ่น ชื่อ "เทร์รี" มาจาก "เทรูโอะ" ชื่อของเขา ที่อยู่บรรพบุรุษของเขาอยู่ที่โยโกชิบาฮิการิ อำเภอซัมบุ จังหวัดชิบะ
ชีวาสรีกัล

ชีวาสรีกัล  เป็นสกอตวิสกี้ผสมที่ผลิตโดยชีวาสบราเทอส์ ซึ่งเป็นส่วนหนึ่งของเพอร์น็อดริการ์ต กำเนิดขึ้นเมื่อ ค.ศ. 1786 ในโรงกลั่นสตราธิสลา ณ เมืองคีธ มะรีย์ ในสแตรธสเปย์ อันเป็นโรงกลั่นที่เก่าแก่ที่สุดในที่ราบสูงสกอต (Scottish highlands)
ชีวาสรีกัล มียอดขายเติบโต 61% ระหว่าง ค.ศ. 2002 ถึง 2008 และขายทั่วโลกได้ 4.9 ล้านลิตรเมื่อ ค.ศ. 2012 และ 2013 แต่ลดลงเหลือ 4.4 ล้านลิตรใน ค.ศ. 2015 ชีวาสรีกัลอยู่ในอันดับ 4 ของวิสกี้ผสมที่ขายดีที่สุดในโลกตั้งแต่ ค.ศ. 2016
ปรีติลตา วาฑเฑทาร

ปรีติลตา วาฑเฑทาร (อักษรโรมัน: Pritilata Waddedar, 5 พฤษภาคม 1911 – 24 กันยายน 1932) เป็นนักปฏิวัติชาตินิยมชาวเบงกอลที่มีอิทธิพลมากในการเคลื่อนไหวเรียกร้องเอกราชอินเดีย เธอจบการศึกษาในชิตตากอง และ ธากา เธอเข้าศึกษาที่วิทยาลัยเบทุนในโกลกาตา จบการศึกษาด้านปรัชญา และประกอบอาขีพเป็นครูในโรงเรียนแห่งหนึ่ง เธอได้รับการยกย่องว่าเป็น "ผู้สละชีพสตรีคนแรกของเบงกอล" (Bengal's first woman martyr)
ปรีติลตาเริ่มเข้าร่วมขบวนการปฏิวัติเรียกร้องเอกราชที่นำโดยสูรยะ เสน ปรีติลตาเป็นที่รู้จักจากนำกลุ่มนักปฏิวัติอีกสิบห้าคนในปี 1932 เข้าก่อการโจมตีปาหาฤตลียูโรเปียนคลับ (Pahartali European Club) มีผู้เสียชีวิตหนึ่งรายและบาดเจ็บสิบเอ็ดคน กลุ่มนักปฏิวัติพยายามจุดไฟเผาสโมสร แต่ถูกจับได้โดยตำรวจของเจ้าอาณานิคม ปรีติลตาทำการอัตวินิบาตกรรมด้วยไซยานายด์เพื่อหลบหนีการจับกุม
เหตุโจมตีปาหาฤตลียูโรเปียนคลับ ปี 1932.
ในปี 1932 สูรโช เสน (Surjo Sen) ทำการวางแผนโจมตีปาหาฤตลียูโรเปียนคลับ (Pahartali European Club) ซึ่งมีติดป้ายประกาศด้านหน้าว่า "ห้ามสุนัขกับคนอินเดียเข้า" ("Dogs and Indians not allowed") และตัดสินใจแต่งตั้งสตรีคนหนึ่งเป็นหัวหน้าแผนการ โดยแรกเริ่มตั้งใจจะมอบหมายให้กัลปนา ทัตตา (Kalpana Datta) แต่เธอถูกจับกุมไป 7 วันก่อนลงมือ ปรีติลตาจึงได้รับการมอบหมายแทน เธอเดินทางไปยังโกโตวาลีซีไซด์ (Kotowali Sea Side) เพื่อฝึกกับอาวุธและวางแผนการโจมตี
คณะผู้ก่อการวางแผนจะโจมตีสโมสรในวันที่ 24 กันยายน 1932 และทั้งหมดได้รับมอบโปทัสเซียมไซยานายด์ไว้ติดตัวให้กินหากถูกจับกุมตัว
ในวันก่อเหตุปรีติลตาแต่งกายเป็นชายชาวปัญจาบ ผู้ร่วมก่อการ กาลีศังกระ เดย์ (Kalishankar Dey), พิเรศวร โรย (Bireshwar Roy), ปราฟุลลา ทาส (Prafulla Das), ศานติ จักรพรรดิ (Shanti Chakraborty) สวม "โธตี" กับเสื้อ ส่วนมเหนทรา จาวธุรี (Mahendra Chowdhury), สุศีล เดย์ (Sushil Dey) และปัญญา เสน (Panna Sen) สวม "ลุงกี" กับเสื้อ
ทั้งหมดเดินทางถึงสโมสรในเวลาราว 22:45 น. และเริ่มก่อการโจมตี ในเวลานั้นมีคนอยู่ภายในสโมสรราว 40 คน กลุ่มผู้ก่อการแยกออกเป็นสามกลุ่ม จุดไฟเผาอาคารและเริ่มยิงใส่คนในสโมสร ตำรวจสองสามคนในสโมสรซึ่งมีปืนรีวอลเวอร์ทำการยิงกลับ ปรีติลตาถูกกระสุนหนึ่งนัด ในรายงานของตำรวจหลังสิ้นสุดเหตุการณ์ระบุผู้เสียชีวิตหนึ่งรายเป็นสตรีซึ่งมีนามสกุลซัลลิวาน (Sullivan) มีผู้ได้รับบาดเจ็บเป็นบุรุษสี่คนและสตรีเจ็ดคน
การเสียชีวิต.
ปรีติลตาซึ่งได้รัลลาดเจ็บจากกระสุนถูกไล่ล่าโดยตำรวจเจ้าอาณานิคม เธอกลืนไซยานายด์ที่มีติดตัวทันทีเพื่อหลบหนีการจับกุม วันถัดมาตำรวจพบร่างของเธอ จากการตรวจสอบร่างพบใบสนเท่ห์สองสามใบ, ภาพถ่ายของรามกฤษณะ พิสวาส, กระสุนปืน, นกหวีด และกระดาษร่างแผนการโจมตี ในการชันสูตรศพพบว่ากระสุนที่ถูกเธอไม่ได้เป็นอันตรายอะไรมากนัก และเธอเสียชีวิตจากพิษไซยานายด์
อิทธิพล.
นักเขียนขาวบังกลาเทศ เซลีนา โฮสเซน เรียกขานปรีติลตาว่าเป็นแบบอย่างให้กับสตรีทุกคน (ideal for every woman) มีการตั้งทรัสต์ในชื่อ "พีรกัญญา ปรีติลา" ("Birkannya Pritilata Trust"; ปรีตีลตา สตรีกล้า) เพื่อระลึกถึงเธอ วันเกิดของเธอทุก ๆ ปีมีฉลองขึ้นโดยทรัสต์ในที่ต่าง ๆ ในบังกลาเทศและอินเดียทุกปี ทรัสต์ระบุว่าเธอเป็นดั่ง "แสงส่องทางของสตรี" ในปี 2012 ได้เปิดรูปปั้นของเธอตั้งอยู่ที่โรงเรียนการรถไฟปาหารฤตลี (Pahartali Railway School) ตรงข้ามกับยูโรเปียนคลับที่เธอเคยก่อเหตุ
หลานของหลานสาวเธอ อัศ สรการ ปัจจุบันเป็นนักเคลื่อนไหวและนักข่าวชาวอังกฤษ
อำเภอยามาโมโตะ

อำเภอยามาโมโตะ (; โรมาจิ: "Yamamoto-gun") เป็นอำเภอในจังหวัดอากิตะ ประเทศญี่ปุ่น มีประชากรประมาณ 29,254 คน และมีพื้นที่ 764.27 ตารางกิโลเมตร (ณ เดือนสิงหาคม 2556) ในอดีตนครโนชิโระเคยเป็นส่วนหนึ่งของอำเภอยามาโมโตะ
วัดลาดศรัทธาราม

วัดลาดศรัทธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านลาด อำเภอบ้านลาด จังหวัดเพชรบุรี ที่ดินตั้งวัดมีเนื้อที่ 18 ไร่ มีที่ธรณีสงฆ์ เนื้อที่ 7 ไร่
ประวัติ.
วัดลาดศรัทธาราม หรือ วัดท่าหมูสี หรือ วัดศาลาหมูสี ตามทะเบียนวัดภาคระบุว่าสร้างเมื่อ พ.ศ. 2245 ได้รับพระราชทานวิสุงคามสีมา เมื่อ พ.ศ. 2332 (ตามบัญชีแผนกศึกษาธิการ อำเภอบ้านลาด) ได้รับพระราชทานวิสุงคามสีมาครั้งหลังเมื่อวันที่ 13 กรกฎาคม พ.ศ. 2563 หากพิจารณาตามหลักฐานที่เหลืออยู่ พบว่าเป็นวัดเก่าแก่ที่ได้รับการปรับปรุงเปลี่ยนแปลงมาโดยตลอด พระบาทสมเด็จพระจุลจอมเกล้าเจ้าอยู่หัวเคยเสด็จประทับ เสวยพระกระยาหารที่วัดนี้ เมื่อเสด็จประพาสมณฑลราชบุรี เมื่อ พ.ศ. 2452 และได้พระราชทานพัด ย่าม และจีวรแพร ให้เจ้าอธิการกลิ่น
อาคารเสนาสนะ.
อาคารเสนาสนะที่สำคัญ ได้แก่ อุโบสถก่ออิฐฉาบปูน ขนาด 5 ห้อง ฐานอ่อนโค้งเล็กน้อย ตัวอาคารสอบมีเสาอิงประดับ หัวเสามีลวดลายปูนปั้น รูปใบไม้ ดอกไม้ ลงสีสด (น้ำเงิน แดง เหลือง) ด้านหน้าเป็นพาไลยื่นออกมา มีเสาก่ออิฐฉาบปูนรับพาไล จำนวน 4 ต้น มีประตูทั้งด้านหน้าและด้านหลังด้านละ 2 ประตู หน้าต่างด้านละ 1 บาน ซุ้มประตูหน้าต่างประดับด้วยลวดลายปูนปั้น เป็นรูปดอกไม้ ใบไม้ หลังคาเครื่องไม้ ลดหลั่นซ้อนกัน 2 ชั้น มุงกระเบื้องว่าวซีเมนต์ แต่ที่พาไลเป็นกระเบื้องดินเผา หน้าบันอุโบสถทั้ง 2 ด้าน เป็นลวดลายปูนปั้นลงสีสด รูปนารายณ์ทรงครุฑยุดนาคประกอบลวดลายเถาไม้ ภายในอุโบสถประดิษฐานพระประธานปูนปั้น ปางมารวิชัย ประดิษฐานอยู่บนฐานชุกชีปูนปั้น เดิมลงรักปิดทอง กำแพงแก้วล้อมรอบอุโบสถ ก่ออิฐฉาบปูน เปิดช่องทางเข้า ด้านหน้าและด้านหลัง ด้านละ 1 ช่อง โดยทำเสาหัวเม็ดประดับ 2 ด้าน นอกจากนี้ที่มุมทั้ง 4 และบางช่วงของกำแพง จะทำเสาหัวเม็ดประดับ เช่นกัน รอบอุโบสถมีใบเสมาประจำทิศ สลักด้วยหินทรายสีแดง
เจดีย์ราย อยู่ด้านหน้าและด้านข้างอุโบสถ จำนวน 9 องค์ (ด้านหน้า 3 องค์ ด้านข้าง 6 องค์) เจดีย์ด้านหน้า 3 องค์ ตั้งอยู่ในกำแพงแก้วเป็นเจดีย์ย่อมุมไม้สิบสอง เจดีย์ด้านข้าง ตั้งอยู่ทางทิศใต้นอกกำแพงแก้ว จำนวน 3 องค์ มีรูปแบบคล้ายคลึงกันจำนวน 5 องค์ โดยเป็นเจดีย์ย่อมุมไม้สิบสองอีกองค์เป็นเจดีย์ขนาดใหญ่กว่าเจดีย์องค์อื่น ตั้งประชิดกำแพงแก้วเป็นเจดีย์ย่อมุมไม้สิบสองเช่นเดียวกัน องค์ระฆังรูปเหลี่ยมประดับปูนปั้นลายรักร้อย
หอระฆังก่ออิฐฉาบปูน ทรงปราสาท หลังคาทรงจตุรมุข ยอดมงกุฎ ตั้งอยู่บนฐานบัวย่อมุมไม้สิบสอง ตัวหอระฆังโปร่งคั่นด้วยลูกกรงเตี้ย ๆ ส่วนหลังคามุงกระเบื้อง หน้าบันประดับลวดลายปูนปั้นรูปพระพุทธรูป
ด่านสิงขร

ด่านสิงขร หรือ จุดผ่อนปรนพิเศษด่านสิงขร เป็นด่านบริเวณชายแดนไทยที่ติดกับประเทศพม่า ในพื้นที่ตำบลคลองวาฬ อำเภอเมืองประจวบคีรีขันธ์ จังหวัดประจวบคีรีขันธ์ ประเภทจุดผ่อนปรนพิเศษ เป็นจุดที่แคบที่สุดของประเทศไทย โดยวัดจากฝั่งทะเลอ่าวไทย เป็นตลาดการค้าชายแดนที่เป็นเพียงจุดผ่อนปรนการค้าแต่ยังไม่ได้เปิดเป็นด่านหรือจุดผ่านแดนถาวร
ประวัติ.
ด่านสิงขรมีชื่อเรียกอีกอย่างหนึ่งว่า ช่องสันพราน หรือ ช่องสันพร้าว โดยมีลักษณะเป็นช่องเขาในเทือกเขาตะนาวศรีตอนใต้ ติดชายแดนไทย-พม่า
ในอดีต เส้นทางด่านสิงขรเป็นเส้นทางข้ามคาบสมุทร เป็นที่นิยมของนักเดินทางค้าขายทางทะเล เนื่องจากย่นระยะทางจากฝั่งหนึ่งมายังอีกฝั่งหนึ่ง และอาจมีอุปสรรคในการเดินทางทางทะเลทั้งจากสภาพอากาศหรือโจรสลัด เป็นเส้นทางระหว่างทะเลอ่าวไทยที่จังหวัดประจวบคีรีขันธ์ ไปเมืองตะนาวศรี ไปยังเมืองมะริดบนฝั่งทะเลอันดามันที่ปากแม่น้ำตะนาวศรี เป็นเส้นทางคมนาคมที่มีความสำคัญในทางการค้าระหว่างประเทศตะวันตกและประเทศตะวันออก โดยเฉพาะจีนและอินเดียมายาวนานนับพันปี โดยเฉพาะเมืองตะนาวศรีซึ่งเป็นเมืองท่าค้าขายที่สำคัญติดต่อกับประเทศในยุโรป ซึ่งทำความเจริญรุ่งเรืองให้แก่กรุงศรีอยุธยา ในรัชสมัยสมเด็จพระนารายณ์มหาราช
จนเมื่อ พ.ศ. 2302 พระเจ้าอลองพญาได้ยกทัพลงมาทางใต้เข้ายึดเมืองทวาย เมืองมะริด และเมืองตะนาวศรี และได้ใช้เส้นทางข้ามคาบสมุทรเดินทัพผ่านช่องสิงขรมายังฝั่งทะเลอ่าวไทยที่บริเวณอ่าวหว้าขาว (ห่างจากอ่าวประจวบคีรีขันธ์ไปทางเหนือประมาณ 10 กิโลเมตร) แต่ได้ถูกทหารกองกำลังอาทมาต โดยการนำของขุนรองปลัดชู (ชาววิเศษชัยชาญ) จำนวน 400 คน เข้าซุ่มโจมตีสร้างความเสียหายแก่กองทัพพม่าหลายครั้งหลายครา จนเป็นเหตุการณ์ที่ได้รับการบันทึกไว้
จนกระทั่งในช่วงสงครามโลกครั้งที่ 2 ด่านสิงขรเป็นหนึ่งในเส้นทางยุทธศาสตร์ที่กองทัพญี่ปุ่นสร้างขึ้นเพื่อลำเลียงกำลังพลพร้อมเสบียงอาหาร เชื่อมต่อไปยังฝั่งเมืองมะริดในประเทศพม่า
ในสมัยปัจจุบัน เดิมเป็นด่านค้าไม้เป็นหลัก ส่วนใหญ่จะนำไม้จากพม่าเข้าไทย แต่เมื่อป่าไม้ทางฝั่งพม่าร่อยหรอ จนในที่สุดต้องปิดป่า ทำให้การนำเข้าไทยได้เฉพาะไม้ที่แปรรูปแล้วเท่านั้น มีตลาดเปิดขายทุกวัน เนื่องจากมีการผ่อนผันให้ชาวพม่าข้ามฝั่งนำสินค้าทางการเกษตรต่าง ๆ เข้ามาวางขายได้ ภายในตลาดมีการขายเฟอร์นิเจอร์ที่ทำจากไม้ เครื่องใช้ไม้สอยต่าง ๆ มีทั้งของใช้ในชีวิตประจำวัน เครื่องครัวต่าง ๆ เสื้อผ้า เครื่องประดับ อาหาร ผักสด ผลไม้สด อาหาร ขนม อาหารแห้ง เครื่องปรุงต่าง ๆ ทั้งของไทยและพม่า และต้นไม้ เป็นต้น
เกรซ ฮอปเปอร์

พลเรือตรี เกรซ บรูซเตอร์ มัวเรย์ ฮอปเปอร์ ชื่อเกิด Murray (9 ธันวาคม 1906 – 1 มกราคม 1992) เป็นชาวอเมริกัน เป็นนักวิทยาการคอมพิวเตอร์ และนาวิกโยธิน กองทัพเรือสหรัฐ หนึ่งในโปรแกรมเมอร์คนแรกที่สร้าง Harvard Mark I คอมพิวเตอร์ เธอเป็นผู้บุกเบิกการเขียนโปรแกรมคอมพิวเตอร์และได้สร้าง Linker รุ่นแรกๆ ฮอปเปอร์เป็นคนแรกที่ออกแบบทฤษฏีของคอมพิวเตอร์ที่สามารถอ่านภาษาคอมพิวเตอร์ได้หลายภาษาและภาษาโปรแกรม FLOW-MATIC ซึ่งได้นำไปสู่การสร้างภาษา COBOL ซึ่งเป็นภาษาระดับสูงที่ใช้ในการเขียนคำสั่งโปรแกรมคอมพิวเตอร์โดยใช้เป็นภาษาอังกฤษที่ใช้กันอยู่ในทุกวันนี้
ก่อนที่จะเข้าร่วมกับกองทัพเรือ ฮอปเปอร์ได้รับดุษฎีบัณฑิต ในสาขาคณิตศาสตร์จากมหาวิทยาลัยเยล และเคยเป็นศาสตราจารย์วิชาคณิตศาสตร์ที่วิทยาลัยวาสซาร์ ฮอปเปอร์พยายามที่จะสมัครเป็นทหารเรือในช่วงสงครามโลกครั้งที่ 2 แต่กลับถูกปฏิเสธเนื่องจากเธออายุ 34 ปี เธอจึงตัดสินใจเป็นทหารเรือกองกำลังสำรอง ฮอปเปอร์เริ่มทำงานทางด้านคอมพิวเตอร์ในปีค.ศ. 1944 ซึ่งเธอเป็นส่วนหนึ่งของทีม ฮาเวิร์ด มาร์ค 1 นำโดย ฮาวเวิร์ดแฮธาเวย์ไอเคน ในปี ค.ศ. 1949 เธอเข้าร่วมกับ Eckert–Mauchly Computer Corporation และเป็นส่วนหนึ่งของทีมที่พัฒนาคอมพิวเตอร์ UNIVAC I ที่ Eckert–Mauchly เธอเป็นผู้ควบคุมการพัฒนาของหนึ่งในคอมไพเลอร์รุ่นแรกๆ COBOL เธอเชื่อว่าภาษาอังกฤษสามารถนำมาใช้เขียนโปรแกรมได้ ตัวคอมไพเลอร์ของเธอสามารถแปลงจากภาษาอังกฤษเป็น รหัสเครื่องที่สามารถเข้าใจด้วยภาษาคอมพิวเตอร์ได้ ในปี 1952 ฮอปเปอร์ได้สร้างโปรแกรมเชื่อมโยงของเธอสำเร็จ ซึ่งแต่เดิมเรียกว่าคอมไพเลอร์ ซึ่งถูกเขียนสำหรับระบบ A-0 ในช่วงที่เธอกำลังรับใช้ประเทศในช่วงสงคราม เธอเป็นผู้เขียนร่วม สำหรับงานวิจัย 3 งาน ซึ่งอ้างอิงจาก ผลงานของเธอ ฮาเวิด มาร์ค 1
ในปี ค.ศ.1954 Eckert–Mauchly เลือกฮอปเปอร์เป็นคนนำบริษัทของเขาไปสู่การทำโปรแกรมอัตโนมัติและเธอก็ได้เผยแพร่หนึ่งในภาษาที่ถูกแปลเป็นภาษาคอมพิวเตอร์ชนิดคอมไพล์ ในยุคแรกๆเช่น FLOW-MATIC ในปี 1959 เธอได้เข้าร่วมในสมาคม CODASYL ซึ่งได้ปรึกษาเธอเกี่ยวกับการสร้าง คอมพิวเตอร์ที่สามารถอ่านภาษาคอมพิวเตอร์ได้หลายระดับ จึงนำไปสู่ภาษา COBOL ซึ่งมีแรงบันดาลใจมากจากไอเดียของเธอ ทำให้ภาษาคอมพิวเตอร์สามารถเขียนได้จากภาษาอังกฤษได้ทันที ในปี 1996 เธอเกษียรจากหน่วยกำลังสำรองทหาเรือ แต่ในปี 1967 กองทัพเรือเรียกเธอกลับไปรับราชการต่อ เธอได้เกษียรออกจากกองทัพเรือถายหลังในปี 1986 และได้ทำงานเป็น ที่ปรึกษาสำหรับ ดิจิตอลอีควิบเมนต์คอร์เปอเรชัน พูดคุยประสบการณ์ของเธอเกี่ยวกับคอมพิวเตอร์ในที่ทำงาน
จรวดนำวิถีทำลายอากาศยานของอาร์ลีห์เบิร์กกองทัพสหรัฐ ยูเอสเอสฮอปเปอร์ (DDG-70) ถูกตั้งชื่อตามเธอ นั่นคือ Cray XE6 "ฮอปเปอร์" ซูเปอร์คอมพิวเตอร์ซึ่งอยู่ที่ NERSC ตลอดระยะเวลาชีวิตของเธอ ฮอปเปอร์ได้รับปริญญากิตติมศักดิ์ 40 ใบจากมหาวิทยาลัยทั่วโลก Grace Hopper College ที่มหาวิทยาลัยเยล ได้ถูกจัดขึ้นเพื่อเป็นเกียรติแด่เธอ ในปี 1991 เธอได้รับ เหรียญรางวัลเทคโนโลยีและนวัตกรรมแห่งชาติ วันที่ 22 พฤศจิกายน 2016 เธอได้รับเหรียญอิสรภาพประธานาธิบดี จากประธานาธิบดี บารัก โอบามาหลังจากที่เธอได้เสียชีวิตลงแล้ว
แอนน์ โรส นูตอง

แอนน์ โรส นูตอง (อักษรโรมัน: Ann Rose Nu Tawng, เกิดปี 1975) เป็นแม่ชีคาทอลิกในคณะนักบุญฟรังซิสเซเวียร์คณะหนึ่ง ในประเทศพม่า
เธอกลายมาเป็นที่รู้จักหลังจากตำรวจพยายามวิ่งไล่ผู้ประท้วงชาวพม่าในมยิจีนาที่กำลังประท้วงต่อต้านการรัฐประหารรัฐบาลที่มาจากการเลือกตั้งในปี 2021 โดยที่ผู้ประท้วงมีเพียงโล่และหมวกกันน็อคอย่างง่าย ส่วนตำรวจมีอาวุธครบมือ ระหว่างนั้นแม่ชีนูตองได้คุกเข่าลงบนพื้นและอ้อนวอนตำรวจให้อย่ากระทำความรุนแรงต่อเยาวชนที่ในเวลานั้นมาหลบซ่อนภายในคลินิกของเธอ พร้อมทั้งบอกกล่าวแก่ตำรวจว่าการชุมนุมเป็นไปอย่างสันติ ส่วนตำรวจก็เถียงกลับว่าตนต้องทำหน้าที่ของตน แม่ชีนูตองเสนอให้ตำรวจฆ่าตนทิ้งเสียหากตำรวจจำเป็นต้องก่อการฆาตกรรมจริง ๆ
การพูดคุยและเหตุการณ์ทั้งหมดถูกบันทึกและเผยแพร่บนสื่อออนไลน์ ต่อมาบีบีซี และ "เดอะการ์เดียน" ได้รายงานข่าวคลิปเหตุการณ์นี้ เรื่องนี้เป็นที่ทราบโดยสมเด็จพระสันตะปาปาผู้ต่อมาได้ทรงแถลงการณ์ชื่นชม
ในเดือนธันวาคม 2021 บีบีซี ขึ้นรายชื่อเธอเป็นหนึ่งใน 100 สตรี
ไมเตรยี

ไมเตรยึ (maitreyī; "ผู้เปี่ยมปัญญา") เป็นนักปรัชญาฮินดูผู้มีชีวิตอยู่ระหว่างยุคพระเวทตอนปลายในอินเดียโบราณ ปรากฏชื่อของไมเตรยีใน "พฤหทารัณยกอุปนิษัท" ว่าเป็นหนึ่งในสองภรรยาของยัญนวัลกยา เข้าใจว่าเธอมีชีวิตอยู่ในช่วง 800 ปีก่อนคิสต์กาล ในขณะที่ในมหากาพย์ "มหาภารตะ" และ คฤหยสูตร ระบุว่าไมเตรยีเป็นนักปรัชญาอัทไวตะซึ่งเป็นพรหมจารีย์ นอกจากนี้ยังปรากฏชื่อเธอในวรรณกรรมสันสกฤตว่าเป็น "พรหมวทินี" ในปัจจุบันเธอได้รับการยอมรับเป็นสัญลักษณ์ของสตรีที่มีปัญญามาก 
ใน "พฤหทารัณยกอุปนิษัท" ระบุว่าไมเตรยีเป็นภรรยาผู้ทรงภูมิของยัญนวัลกยา ส่วนภรรยาอีกคนคือ กัตยยานี (Katyayani) เป็นแม่บ้าน ใน "ฤคเวท" มีบทสวดราวสิบบทที่เกี่ยวข้องกับไมเตรยี ใน "พฤหทารัณยกอุปนิษัท" มีบทสนทนาตอนหนึ่งระหว่างเธอกับสามีเกี่ยวกับแนวคิดเรื่องอาตมัน ซึ่งเป็นที่รู้จักในชื่อ บทสนทนาไมเตรยี-ยัญวัลกยา (Maitreyi-Yajnavalkya dialogue) ระบุว่าความรักขับเคลื่อนโดยจิตวิญญาณของบุคคล, พูดคุยเรื่องธรรมชาติของอาตมันและพรหมัน ไปจนถึงความเป็นหนึ่งเดียวกัน อันเป็นแนวคิดหลักกลางของปรัชญาสายอัทไวตา บทสนทนาดังกล่าวปรากฏในคัมภีร์ฮินดูจำนวนหนึ่ง ชิ้นเก่าแก่ที่สุดอยู่ในตอน 2.4 และ 4.5 ของ "พฤหทารัณยกอุปนิษัท" หนึ่งในอุปนิษัทที่สำคัญและเก่าแก่ที่สถด อายุราว 700 ปีก่อนคริสตกาล นอกจากนี้ยังปรากฏในคัมภีร์ของสายมัธยันทินาศักตะ และ กานวาศักตะ ถึงแม้ทั้งคู่จะมีลักษณะทางวรรณกรรมที่ต่างอย่างสิ้นเชิง แต่ยังคงมีแนวคิดทางปรัชญาเช่นเดิมอยู่
อัชวาก มุฮัรร็อม

อัชวาก มุฮัรร็อม (Ashwaq Moharram; เกิดปี ค.ศ. 1974/1975 (อายุ – ปี)) เป็นแพทย์และนักเคลื่อนไหวชาวเยเมน เป็นที่รู้จักจากการเคลื่อนไหวเพื่อผู้อดอยากในนครอัลฮุดัยดะฮ์ ประเทศเยเมน
มุฮัรร็อมแต่งงานแล้วและมีลูกสองคน ในปี 2016 ซึ่งในขณะนั้นเธอทำงานเป็นแพทย์มาแล้ว 20 ปี เธอได้รับการขึ้นชื่อเป็นหนึ่งในหนึ่งร้อยสตรีของบีบีซี เธออาศัยอยู่คนเดียวในอัลฮุดัยดะฮ์ ส่วนสามีและลูกย้ายไปอาศัยอยู่ในประเทศจอร์แดน มุฮัรร็อมเคยกล่าวเกี่ยวกับงานที่เธอทำว่า "ฉันเห็นสิ่งเดียวกันกับที่เคยเห็นในโทรทัศน์เวลาที่เกิดทุพภิกขภัยในโซมาเลีย ฉันไม่เคยคิดมาก่อนว่าจะเห็นมันในเยเมน" มุฮัรร็อมทำงานกับหน่วยงานความช่วยเหลือทางมนุษยธรรมนานาชาติมาหลายแห่ง แต่นับตั้งแต่ปี 2015 เธอเลือกออกมาทำเองคนเดียว ขนส่งอาหารและยาโดยใช้รถของเธอที่ในขณะเดียวกันก็ใช้เป็นคลินิกเคลื่อนที่
รายชื่อแม่น้ำในประเทศจีน

จากการสำมะโนการอนุรักษ์น้ำแห่งชาติครั้งที่ 1 ระหว่างปี 2010–2012 ประเทศจีนมีแม่น้ำที่มีพื้นที่ลุ่มน้ำขนาดใหญ่ 50 ตารางกิโลเมตรขึ้นไป มากกว่า 45,203 สาย (ไม่นับรวมเขตบริหารพิเศษฮ่องกง เขตบริหารพิเศษมาเก๊า และเกาะไต้หวัน) และความยาวรวมทั้งหมด 1.5085 ล้านกิโลเมตร
กลุ่มแม่น้ำตามภูมิศาสตร์.
แม่น้ำสายสำคัญในประเทศจีน แบ่งเป็นกลุ่มใหญ่ ๆ ตามพื้นที่ลุ่มน้ำและแหล่งน้ำขนาดใหญ่ที่รับการระบายน้ำจากแม่น้ำเหล่านี้ ได้แก่
นอกจากนี้ยังรวมถึงคลองที่มนุษย์สร้าง เช่น คลองใหญ่ปักกิ่ง-หางโจว (คลองเหนือ-ใต้), คลองหลิง และโครงการผันน้ำจากใต้สู่เหนือ (แม่น้ำหวงสู่แม่น้ำโขง) แม่น้ำแยงซี) 
ในบรรดาระบบแม่น้ำและพื้นที่ลุ่มน้ำที่ใหญ่ที่สุด 10 อันดับแรกของโลก มีเพียงสองลุ่มน้ำเท่านั้นที่กินอาณาบริเวณอยู่ภายในประเทศเดียว นั่นคือแม่น้ำแยงซีและแม่น้ำหวงของจีน ที่เหลือนั้นเป็นแม่น้ำที่หลายประเทศครอบครองร่วมกัน ซึ่งในจำนวนแม่น้ำระดับสากลลักษณะนี้ มี 6 สาย (จาก 8 สาย) ที่ไหลผ่านประเทศจีน ได้แก่ แม่น้ำเฮย์หลง (แม่น้ำอามูร์ตอนบน), แม่น้ำอิร์ตีช (ต้นน้ำของแม่น้ำอ็อบ), แม่น้ำล้านช้าง (แม่น้ำโขงตอนบน) และแม่น้ำนู่เจียง (ต้นน้ำของแม่น้ำสาละวิน), แม่น้ำพรหมบุตร (แม่น้ำพรหมบุตรตอนบน, ต้นกำเนิดของลุ่มน้ำสินธุ-คงคา), แม่น้ำชือฉวน (แม่น้ำสินธุตอนบน) 
คำเรียกในภาษาจีน.
แม่น้ำ คือ เป็นทางน้ำธรรมชาติที่มีขนาดใหญ่ เป็นคำศัพท์ทั่วไปที่ในทางวิทยาศาสตร์หมายถึงกระแสน้ำตามธรรมชาติทั้งหลาย รวมทั้งกระแสน้ำขนาดเล็ก เช่น ลำธาร คลอง เป็นต้น
คำเรียกในภาษาจีนต่อไปนี้ หมายถึง 'แม่น้ำ' ด้วยการออกเสียงตามอักษรไทยที่ทับศัพท์ตามระบบพินอิน ในภาษาจีนกลาง
รายชื่อแม่น้ำในประเทศจีนต่อไปนี้ แสดงด้วยตำแหน่งของปากน้ำที่ไหลระบายลงในแต่ละแอ่งรับน้ำ (แอ่งมหาสมุทร) หรือทะเล โดยเริ่มจากทางใต้สู่ทางเหนือ ซึ่งรายชื่อแม่น้ำหลักแต่ละสาย แสดงแม่น้ำสาขา แคว และแควสาขา เฉพาะที่สำคัญ (เรียงจากแอ่งรับน้ำ, ปากแม่น้ำหลัก ไปยังต้นน้ำ)
แอ่งมหาสมุทรแปซิฟิก.
ต่อไปนี้เป็นรายชื่อแม่น้ำสายสำคัญในด้านตะวันออกของจีนและไหลลงสู่ทะเลต่าง ๆ ของมหาสมุทรแปซิฟิก เริ่มจากทะเลทางใต้สู่เหนือ (เรียงจากฝั่งทางตะวันออกใกล้ไปไกลที่สุดจากประเทศไทย)
แอ่งมหาสมุทรอาร์กติก.
ต่อไปนี้คือรายชื่อแม่น้ำสายสำคัญในด้านตะวันตกของจีน ไหลไปในทางทิศเหนือผ่านประเทศคาซัคสถานและรัสเซีย และไหลลงสู่ทะเลคาราของมหาสมุทรอาร์กติก
แอ่งมหาสมุทรอินเดีย.
ต่อไปนี้คือรายชื่อแม่น้ำสายสำคัญในด้านตะวันตกของจีนและไหลลงสู่ทะเลต่าง ๆ ของมหาสมุทรอินเดีย เริ่มจากทะเลทางตะวันออกสู่ตะวันตก (เรียงจากทางฝั่งตะวันตกใกล้ไปไกลที่สุดจากประเทศไทย)
แอ่งรับน้ำภายในทวีป.
ต่อไปนี้คือรายชื่อแม่น้ำสายสำคัญในด้านตะวันตกของจีนและไหลลงสู่ภายในทวีป โดยเฉพาะในเขตแอ่งทาริม
แอ่งมหาสมุทรแปซิฟิก (ระบบแม่น้ำบนเกาะที่สำคัญ).
รายชื่อต่อไปนี้คือแม่น้ำสายสำคัญในเกาะไห่หนานและเกาะไต้หวันของจีน ที่ไหลลงสู่อ่าวตังเกี๋ย, ทะเลจีนใต้, ช่องแคบไต้หวัน และทะเลฟิลิปปิน ของมหาสมุทรแปซิฟิกตามลำดับ ซึ่งแยกต่างหากจากระบบพื้นที่ลุ่มน้ำบนภาคพื้นทวีปของจีน (จีนแผ่นดินใหญ่) แบ่งตามกลุ่มเกาะ
ลำดับพื้นที่ลุ่มน้ำ.
รายชื่อแม่น้ำในประเทศจีนเรียงลำดับตามขนาดของพื้นที่ลุ่มน้ำ จากใหญ่ที่สุดไปหาน้อย 20 อันดับแรก ดังนี้
จอร์ดิน ฮุยเทมา

<ns>0</ns>
 <revision>
 <timestamp>2022-03-14T23:12:53Z</timestamp>
 <contributor>
 <username>Potapt</username>
 </contributor>
 <comment>Potapt ย้ายหน้า จอร์ดิน ฮุยเทมา ไปยัง จอร์ดิน ไฮทิมา</comment>
 <origin>9991196</origin>
 <model>wikitext</model>
 <format>text/x-wiki</format>
อายะ คิโต

อายะ คิโต  เป็นนักเขียนไดอารีชาวญี่ปุ่น เธอได้เขียนเกี่ยวกับประสบการณ์ส่วนตัวในการใช้ชีวิตกับโรคโรคกล้ามเนื้อเสียการประสานงานจากสมองน้อยและไขสันหลัง ต่อมาบันทึกประจำวันของเธอได้รับการตีพิมพ์เป็นหนังสือหรือจัดทำเป็นรายการโทรทัศน์มีชื่อว่า "บันทึกน้ำตาหนึ่งลิตร"
การเสียชีวิตและสิ่งสืบทอด.
บันทึกประจำวันของเธอได้เป็นแรงบันดาลใจในการสร้างภาพยนต์เมื่อ พ.ศ. 2547 และซีรีส์โทรทัศน์จากฟูจิทีวี
ชิโอะกะมารดาของเธอได้เขียนหนังสือหลังจากเธอเสียชีวิตลง ใช้ชื่อว่า "Hurdles of Life" เพื่อบันทึกการต่อสู้ของอายะในมุมมองของเธอ
รูมเมตฉันคือคุณชายจิ้งจอก

รูมเมตฉันคือคุณชายจิ้งจอก  เป็นละครโทรทัศน์ของเกาหลีใต้ปี 2021 นำแสดงโดย ชัง กี-ยง และ อี ฮเย-รี เป็นเรื่องราวบอกเล่าถึงความรักระหว่างจิ้งจอกเก้าหางอายุ 999 ปีชื่อ ชิน อู-ยอ และนักศึกษาสาวชื่อ อี ดัม ที่เผลอกลืนลูกแก้วของชิน อู-ยอ ลงไประหว่างที่เธอพยายามช่วยเพื่อนรักของเธอที่กำลังเมาอยู่ ซีรีส์เรื่องนี้ฉายรอบปฐมทัศน์บนแพลตฟอร์มสตรีมมิง อ้ายฉีอี้ ทั่วโลกและช่องเคเบิลทีวี ทีวีเอ็น ในวันพุธที่ 26 พฤษภาคม ปี ค.ศ. 2021 และออกอากาศในวันพุธและพฤหัสบดี เวลา 22:40 น. (เวลามาตรฐานเกาหลี) จำนวน 16 ตอนจนถึงวันพฤหัสบดีที่ 15 กรกฎาคม
ละครจบลงในวันพฤหัสบดีที่ 15 กรกฎาคม 2021 โดยตอนสุดท้ายของละครเรื่องนี้มีคะแนนการรับชมทั่วประเทศโดยเฉลี่ยที่ 4% มีผู้ชมเฉลี่ย 948,000 คนต่อตอนระหว่างที่ละครออกอากาศ
กูมิโฮ อายุ 999 ปีที่อยากเป็นมนุษย์
นักศึกษาวิทยาลัยที่เกิดในปี ค.ศ. 1999 ซึ่งบังเอิญกลืนลูกปัดจิ้งจอกของ ชิน อู-ยอ ลงท้องไป
รุ่นพี่ในมหาวิทยาลัยของ อี ดัม ซึ่งเป็นที่ชื่นชอบของนักศึกษาผู้หญิง เขาสนใจ อี ดัม เพราะเธอคอยเลี่ยงที่จะเจอเขา
เพื่อนของ ชิน อู-ยอ ที่เคยเป็น กูมิโฮ มา 700 ปี แต่ตอนนี้กลายเป็นมนุษย์ไปแล้ว เธอมีไหวพริบช้าแต่เชี่ยวชาญในเรื่องความรัก
เพื่อนสนิทของ อี ดัม ที่เมาและอ้วกใส่กระจกหน้ารถของ อู-ยอ เพราะเขาถูกทิ้งทำให้ อู-ยอ ได้พบกับ อี ดัม และเธอบังเอิญกลืนลูกปัดจิ้งจอกของ อู-ยอ เข้าไป เขามีประวัติถูกทิ้งและในที่สุดก็พัฒนาความสัมพันธ์กับ ยัง ฮเย-ซ็อน เขาคือเพื่อนสนิทของ อี ดัม และ ชเว ซู-คย็อง
ลอรา อิงกัลส์ ไวล์เดอร์

ลอรา อีลิซาเบท อิงกัลส์ ไวล์เดอร์ (7 กุมภาพันธ์ ค.ศ. 1867 – 10 กุมภาพันธ์ ค.ศ. 1957) เป็นนักเขียนชาวอเมริกันที่รู้จักกันในนามเจ้าของผลงานวรรณกรรมเยาวชน "บ้านเล็กในป่าใหญ่" ที่ได้ตีพิมพ์ระหว่าง ค.ศ. 1932 ถึง ค.ศ. 1943 ซึ่งเป็นช่วงวัยเด็กของเธอในบริบทการตั้งรกรากและการบุกเบิกอเมริกา
พิมพ์โพยม เรืองโรจน์

พิมพ์โพยม เรืองโรจน์ (ชื่อเดิม เพ็ญโพยม เรืองโรจน์) ชื่อเล่นว่า อิ๋ว เป็นนักร้องโฟล์คป๊อปชื่อดังจากค่ายอาร์เอสและนิธิทัศน์ ที่มีผลงานมากมายทั้งเพลงไทยและเพลงจีน ที่ได้รับความนิยมเป็นอย่างมาก
วงการเพลง.
ขณะที่กำลังศึกษาอยู่ที่พาณิชยการพระนคร ก็ได้รับการชักชวนจากเพื่อนคนหนึ่งที่เป็นตำแหน่งมือกลองในวงซิกซ์เซนส์ ให้ไปสมัครเป็นนักร้องหญิงให้กับวงดีซีแบนด์ ซึ่งเป็นวงที่ดังวงหนึ่งในยุคสมัยนั้น ซึ่งต่อมาได้รับคัดเลือกให้เป็นนักร้องนำของวงดังกล่าว อยู่กับวงดีซีแบนด์จนได้ออกอัลบั้มถึง 2 ชุด หลังจากนั้นก็ได้ผันตัวเองเป็นนักร้องเดี่ยว และได้มีโอกาสทำผลงานเพลงกับโปรเจกต์รวมดาวของค่ายเพลงค่ายหนึ่ง ซึ่งเป็นโปรเจกต์รวมเพลงรวมศิลปินหลายๆ คนมาร้องในชุดเดียวกัน ซึ่งประสบความสำเร็จเป็นอย่างมาก นอกจากนี้ยังได้มีโอกาสทำเพลงในชุดนพเก้า 1 - 2 - 3 ที่รวมศิลปินหลายคนมาร้องทั้งเดี่ยวทั้งคู่ ซึ่งประสบความสำเร็จอย่างล้นหลามเช่นเคย จากการเป็นศิลปินทั้งในชุดรวมดาวและชุดนพเก้า ทำให้ชื่อของ อิ๋ว พิมพ์โพยม เรืองโรจน์ เป็นที่รู้จักในวงกว้างของนักฟังเพลง เมื่อเป็นที่รู้จักของแฟนเพลงทั่วไป จึงได้รับการชักชวน ให้เป็นศิลปินเดี่ยวในค่ายรถไฟดนตรี แต่ด้วยเหตุที่ช่วงเวลาดังกล่าวและมีภารกิจในเรื่องของการเรียน งานในอัลบั้มเดี่ยวจึงทำออกมาเพียงแค่ชุดเดียว ต่อมาก็ได้เข้าไปอยู่ในสังกัดนิธิทัศน์ โปรโมชั่น ทำทั้งอัลบั้มเพลงใหม่รวมทั้งอัลบั้มที่นำบทเพลงลูกทุ่งเก่าๆมาขับร้องใหม่ นอกจากนี้ยังได้ทำทั้งอัลบั้มคู่กับ อ๊อด โอภาส และอัลบั้มร้องโต้ตอบกัน ต้องถือว่าเป็นจุดสูงสุดในชีวิตการเป็นนักร้องของอิ๋วเลยก็ว่าได้ นอกจากนี้อิ๋วยังได้มีโอกาสออกอัลบั้มเพลงประกอบซีรีส์ เปาปุ้นจิ้น ที่ต่อมาออกเป็นทั้งภาษาจีนกลาง กวางตุ้ง อังกฤษ ภาษาไทย
ฮารูนะ โคจิมะ

ฮารูนะ โคจิมะ (; โรมาจิ: "Kojima Haruna" เกิด 19 เมษายน ค.ศ. 1988) เป็นนักแสดง นักเดินแบบ และอดีตนักร้องชาวญี่ปุ่น ตั้งแต่ค.ศ. 2005 ถึง 2017 เธอเคยเป็นสมาชิกของกลุ่มไอดอลเอเคบีโฟร์ตีเอต ทีม เอ 
อาชีพ.
โคจิมะกิดที่เขตอูราวะ เมืองไซตามะ จังหวัดไซตามะ และเริ่มต้นอาชีพในฐานะสมาชิกวงแองเจิลอาย ซึ่งเป็นกลุ่มไอดอล หลังจากที่ยุบวงแองเจิลอาย ในค.ศ. 2001 เธอยังคงทําสัญญากับสตาร์ดัสต์ แต่ต่อมาได้เปลี่ยนมาใช้โอกิโปรดักชั่นแทน 
โคจิมะเข้าร่วมในการออดิชั่นAKB48ครั้งแรกในเดือนกรกฎาคมค.ศ. 2005 ซึ่งเธอผ่านพร้อมกับผู้เข้าร่วมคนอื่น ๆ อีก 23 คน เธอกล่าวว่าเธอถ่ายภาพตัวเองด้วยโทรศัพท์มือถือและส่งไปทางอีเมลนั้นใช้เวลามากกว่า 10 ครั้ง แม้ว่าเธอจะสมัครใจในการออดิชั่น แต่ในตอนแรกเธอก็ยังไม่ได้สนใจในAKB48 และได้พลาดบทเรียนการเต้นครั้งแรกเนื่องจากงานพาร์ทไทม์ แต่ในที่สุดเธอก็เข้าร่วมเนื่องจากถูกโน้มน้าวใจจากโทโมโนบุ โทงาซากิ ซึ่งเป็นผู้จัดการโรงละคร AKB48 ในขณะนั้น 
akb48 ได้เดบิวต์ในเดือนธันวาคมของค.ศ.เดียวกัน และโคจิมะได้รับมอบหมายให้เป็นหนึ่งในสมาชิก 20 คน ของทีมเอ แต่ค่อมาทีมเอลดลงเหลือ 16 คน แต่โคจิมะก็ยังเป็นสมาชิก 
เพียงไม่กี่ค.ศ.เธอได้ปรากฏตัวหลายครั้งทางโทรทัศน์กับสมาชิกคนอื่น ๆ และเป็นสมาชิกเพียงคนเดียวที่เข้าร่วมในซิงเกิลหลัก (ยกเว้นเอเอ็งเพรสเชอร์) ทําให้เธอเป็นหนึ่งในสมาชิกที่โดดเด่นมากที่สุดในวง
ฟราดาริกา มุนแซ็ญ

ฟราดาริกา มุนแซ็ญ อี มัญเญ ([munˈsɛɲ]; ค.ศ. 1905–1994) เป็นนักอนาธิปไตยและปัญญาชนซึ่งทำหน้าที่เป็นรัฐมนตรีสาธารณสุขและนโยบายสังคมในรัฐบาลสาธารณรัฐสเปนที่ 2 ช่วงสงครามกลางเมืองสเปน เธอเป็นที่รู้จักเป็นนักเขียนนวนิยายและความเรียง และการเป็นรัฐมนตรีหญิงคนแรก ๆ ในยุโรปตะวันตก
ชีวประวัติ.
ฟราดาริกา มุนแซ็ญ เกิดวันที่ 12 กุมภาพันธ์ ค.ศ. 1905 ในมาดริด ประเทศสเปน เธอเป็นลูกที่รอดชีวิตคนเดียวของฌูอัน มุนแซ็ญ (Joan Montseny) กับตาแรซา มัญเญ มิราแบ็ต (Teresa Mañé Miravet) ทั้งสองเป็นครู และเป็นนักอนาธิปไตยเชื้อสายกาตาลา พวกเขาอาศัยอยู่ในมาดริด เนื่องจากพ่อของเธอถูกจำคุกและต้องลี้ภัยในเวลาต่อมาเหตุจากเหตุระเบิดขบวนแห่วันสมโภชพระคริสตวรกายในบาร์เซโลนา ค.ศ. 1896 (1896 Barcelona Corpus Christi procession bombing) ทั้งสองกลับสเปนอย่างลับ ๆ และอาศัยอยู่ในเมืองหลวง ตั้งแต่ ค.ศ. 1898 บุพการีของเธอร่วมกันทำหน้าที่บรรณาธิการวารสารรายปักษ์ชื่อ "ลาเรบิสตาบลังกา" ซึ่งเป็นหนึ่งในวารสารอนาธิปไตยฉบับที่สำคัญที่สุดในเวลานั้น ครอบครัวเธอใช้เงินเก็บเพื่อหาบ้านในเขตชานเมืองของมาดริด ผู้พัฒนาที่สร้างบ้านพวกเขาขู่ฟ้องร้องพ่อของเธอ เมื่อเขากล่าวหาว่าผู้พัฒนาขโมยเงินจากคนจนที่จ่ายค่าบ้านที่ไม่ถูกสร้างเสียที ทำให้ครอบครัวต้องย้ายออกและใช้เวลาหลายปีหลังจากนั้นในการย้ายที่อยู่ตลอดเวลา และเอาชีวิตรอดด้วยการเขียนและการเพาะปลูกเป็นครั้งคราว ในวัยเด็กของมุนแซ็ญ หน่วยพิทักษ์พลเรือน  มักมาเยี่ยมบ้านครอบครัวเธอเพื่อค้นหาพ่อของเธอ เธอถ่วงเวลาให้พวกเขาเข้ามาช้าที่สุดเพื่อให้เวลาพ่อเธอซ่อนตัว
มุนแซ็ญได้รับการศึกษาที่บ้านจากบุพการีของเธอ หลังจากที่เธอมีทักษะอ่านเขียนแล้ว แม่ของเธอใช้วิธีการสอนแบบพิพัฒนาการเพื่อเสริมสร้างความอยากรู้อยากเห็นของลูกเธอ ทำให้มุนแซ็ญสามารถอ่านเนื้อหาที่หลากหลายเพื่อส่งเสริมให้เธอไล่ตามความสนใจทางปัญญาของตัวเอง มุนแซ็ญได้รู้จักกับทั้งวรรณกรรมและทฤษฎีทางสังคมและการเมือง เธอยังกล่าวว่าการเติบโตในสิ่งแวดล้อมชนบทได้มีส่วนในพัฒนาการทางปัญญาของเธอ ตลอดชั่วชีวิตเธอ เธอจะกลับไปหาธรรมชาติเมื่อต้องจัดการกับปัญหาทางสังคม เธอมีลูกสามคนกับฌาร์มินัล อัซเกลอัส
การทำงาน.
ในช่วงสงครามกลางเมืองสเปน มุนแซ็ญสนับสนุนรัฐบาลสาธารณรัฐ เธอต่อต้านการใช้ความรุนแรงในอาณาเขตของสาธารณรัฐ โดยกล่าวว่าเป็น "ความกระหายเลือดที่ก่อนหน้านี้นึกไม่ออกเลยว่าจะเกิดจากมนุษย์สุจริต" ในเดือนพฤศจิกายน ค.ศ. 1936 ฟรันซิสโก ลาร์โก กาบาเยโร (Francisco Largo Caballero) แต่งตั้งมุนแซ็ญเป็นรัฐมนตรีกระทรวงสาธารณสุข การกระทำครั้งนี้ทำให้เธอได้กลายเป็นผู้หญิงคนแรกในประวัติศาสตร์สเปนที่ได้เป็นรัฐมนตรีในคณะรัฐมนตรี
ลี้ภัย.
ในช่วงปลายคริสต์ทศวรรษ 1930 เธอและผู้นิยมสาธารณรัฐคนอื่นย้ายไปยังเมืองตูลูซ และกลับมาสเปนใน ค.ศ. 1977 หลังฟรังโกเสียชีวิต ต่อมาเธอเสียชีวิตวันที่ 14 มกราคม ค.ศ. 1994 สิริอายุ 88 ปี
มรดก.
ถนน สวนสาธารณะ และโรงเรียนหลายแห่งในสเปน โดยเฉพาะแคว้นกาตาลุญญา และในเมืองเช่นปารีส ตั้งชื่อตามเพื่อรำลึกถึงเธอ
งาน.
<templatestyles src="Div col/styles.css"/>
บันทึกการเดินทางต่างโลกของท่านอัศวินกระดูก

บันทึกการเดินทางต่างโลกของท่านอัศวินกระดูก (; โรมาจิ: "Gaikotsu Kishi-sama, Tadaima Isekai e Odekake-chū") เป็นซีรีส์ไลต์โนเวลญี่ปุ่น เขียนโดยเอ็งกิ ฮาการิ และวาดภาพประกอบโดย KeG เริ่มเผยแพร่ออนไลน์ทางเว็บไซต์นิยายออนไลน์เขียนโดยผู้ใช้ โชเซ็ตสึกะ นิ นาโร ในเดือนตุลาคม พ.ศ. 2557 ภายหลังสำนักพิมพ์ Overlap ได้ลิขสิทธิ์ตีพิมพ์เป็นหนังสือไลต์โนเวลในเครือ Overlap Novels ตั้งแต่เดือนมิถุนายน พ.ศ. 2558 ปัจจุบันวางจำหน่ายถึงเล่มที่ 9 ได้รับการดัดแปลงเป็นมังงะ วาดภาพโดยอาการิ ซาวาโนะ เริ่มเผยแพร่ออนไลน์ทางเว็บไซต์ "Comic Gardo" ของสำนักพิมพ์ Overlap ตั้งแต่เดือนกุมภาพันธ์ พ.ศ. 2560 และรวบรวมตีพิมพ์เป็นหนังสือการ์ตูนรวมเล่ม ("ทังโกบง") ถึงเล่มที่ 9 ทั้งไลต์โนเวลและมังงะมีลิขสิทธิ์ในประเทศไทยโดยสำนักพิมพ์เฟิร์ส เพจ โปร ได้รับการดัดแปลงเป็นซีรีส์อนิเมะโทรทัศน์ ออกอากาศตั้งแต่เดือนเมษายน - มิถุนายน พ.ศ. 2565 
ให้เสียงโดย: Tomoaki Maeno (ญี่ปุ่น)
ให้เสียงโดย: Fairouz Ai (ญี่ปุ่น)
ให้เสียงโดย: Nene Hieda (ญี่ปุ่น)
ให้เสียงโดย: Miyu Tomita (ญี่ปุ่น)
ให้เสียงโดย: Takuya Eguchi (ญี่ปุ่น)
ให้เสียงโดย: Kohsuke Toriumi (ญี่ปุ่น)
ให้เสียงโดย: Yūko Minaguchi (ญี่ปุ่น)
ให้เสียงโดย: Rumi Okubo (ญี่ปุ่น)
ให้เสียงโดย: Ryōta Takeuchi (ญี่ปุ่น)
ดาชาแห่งเซวัสโตปอล

ดาเรีย ลัฟเรนเตียฟนา มิไฮโลวา  (พฤศจิกายน ค.ศ. 1836–1892) เป็นพยาบาลชาวรัสเซียซึ่งปฏิบัติหน้าที่ในระหว่างการล้อมเมืองเซวัสโตปอล ในสงครามไครเมีย ระหว่างปี ค.ศ. 1853–1856 ซึ่งทำให้เธอเป็นที่รู้จักในชื่อ ดาชาแห่งเซวัสโตปอล  เธอกลายเป็นหนึ่งในผู้ริเริ่มการพยาบาลสมัยใหม่ ควบคู่ไปกับงานของฟลอเรนซ์ ไนติงเกล
ประวัติ.
มิไฮโลวา เกิดในชุมชนใกล้กับหมู่บ้านครูชิซี  ตำบลตาเชฟสกายา  ในจังหวัดคาซัน พ่อของเธอเป็นกะลาสีในกองทัพเรือจักรวรรดิรัสเซีย เขาเสียชีวิตลงในยุทธการซิโนปี  ในปี ค.ศ. 1853 (พ.ศ. 2396) ซึ่งเป็นช่วงเริ่มต้นสงครามไครเมีย ขณะนั้นเธอมีอายุ 17 ปี
ก่อนสงคราม เธอทำงานเป็นพนักงานซักผ้าและช่างเย็บปักถักร้อยให้กับบุคลากรของกองทัพเรือจักรวรรดิรัสเซียในเขตโคราบืลนาเย  ของเมืองเซวัสโตปอล ใกล้อู่ต่อเรือเซวัสโตปอล เธอออกจากบ้านเมื่อเกิดสงครามเพื่อช่วยดูแลทหารรัสเซียที่ได้รับบาดเจ็บในสนามรบระหว่างยุทธการอัลมา (กันยายน ค.ศ. 1854) เธอตั้งสถานพยาบาลโดยใช้น้ำส้มสายชูและแถบผ้าจากเสื้อของเธอเพื่อทำความสะอาดและแต่งบาดแผลของทหาร เธอได้รับยกย่องเป็นภคินีเมตตาธรรม  ของกองทัพจักรวรรดิรัสเซียคนแรกระหว่างสงครามไครเมีย
จักรพรรดินีโคลัสที่ 1 (สวรรคต ค.ศ. 1855) พระราชทานเครื่องอิสริยาภรณ์นักบุญเจ้าชายวลาดีมีร์  แก่เธอพร้อมด้วยรางวัลเหรียญทอง "แห่งความขยันหมั่นเพียร"  ซึ่งเธอเป็นหญิงชาวรัสเซียชนชั้นล่างเพียงคนเดียวที่ได้รับรางวัลนี้ เธอยังได้รับรางวัลเหรียญเงิน 500 รูเบิล ต่อมาเธอได้สมรสกับพลทหารมักซิม คโวรอสตอฟ  ในปี ค.ศ. 1855 และจักรพรรดิพระราชทานเงินขวัญถุงอีก 1,000 รูเบิลเหรียญเงิน
ทั้งคู่เปิดกิจการโรงแรมขนาดเล็กในหมู่บ้าน แล้วย้ายไปที่เมืองนีโคลาเยฟ  แต่ในที่สุดดาชาก็กลับมาที่เมืองเซวัสโตปอล ซึ่งเธอได้เปิดร้านจำหน่ายสุราพร้อมทั้งทำงานในโรงพยาบาล เมื่อเกษียณเธอได้รับรูปเคารพพระคริสต์ซึ่งผู้เคยเป็นผู้ป่วยของเธอร่วมกันบริจาคเงินซื้อเป็นของขวัญ 
เธอเสียชีวิตในปี ค.ศ. 1892 บันทึกระบุว่าเธอได้รับการฝังในสุสานของเมืองโคราบืลนาเย ขณะที่อีกแหล่งข้อมูลระบุว่าเธอกลับไปที่บ้านเกิดซึ่งไม่มีญาติของเธอเหลืออยู่ หลังจากบริจาครูปเคารพของนักบุญนิโคลัสให้กับโบสถ์ท้องถิ่น เธอออกจากหมู่บ้านชือลานกึย  ใกล้กับหมู่บ้านที่เป็นบ้านเกิดของเธอ และเสียชีวิตในอีกหกเดือนต่อมา
แม่น้ำเชินเจิ้น

แม่น้ำเชินเจิ้น, ลำน้ำเชินเจิ้น หรือ แม่น้ำซั้มจัน (ในสำเนียงกวางตุ้ง)  เป็นพรมแดนธรรมชาติระหว่างฮ่องกงและจีนแผ่นดินใหญ่ ร่วมกับแม่น้ำชาโถวเจี่ยว (Sha Tau Kok River), อ่าวเมิร์ส (Mirs Bay) และอ่าวลึก (Deep Bay; หรือเรียกอ่าวเชินเจิ้น)
แม่น้ำเชินเจิ้นเป็นส่วนหนึ่งของการจำกัดอาณาเขตการเช่า ‘เขตดินแดนใหม่’ (เขตนิวเทร์ริทอรีส์) ซึ่งสหราชอาณาจักรได้บีบบังคับให้จีนทำสัญญา ‘เช่าซื้อ’ พื้นที่ทางตอนใต้ของลำน้ำเชินเจิ้นใน ค.ศ. 1898 (เรียก อนุสัญญาว่าด้วยการขยายดินแดนฮ่องกง (中英展拓香港界址专条) หรือที่รู้จักในชื่ออนุสัญญาปักกิ่งครั้งที่สอง)
ภูมิประเทศ.
แม่น้ำเชินเจิ้นแบ่งเขตเหยิ่นหล่อง เขตเหนือ ของฮ่องกง และเมืองเชินเจิ้น มณฑลกวางตุ้ง มีแหล่งต้นน้ำอยู่ที่เขาอู่ถง ในเชินเจิ้นแม่น้ำสาขา ได้แก่ แม่น้ำเหลียนถัง (蓮塘河), แม่น้ำอู๋ถง (梧桐河), แม่น้ำผิงหยวน (平原河), แม่น้ำชาวาน (沙灣河), แม่น้ำปู้จี๋ (布吉河), แม่น้ำฝูเถียน (福田河), แม่น้ำซินโจว (新洲河) และแม่น้ำหฺวางกั่ง (皇崗河) น้ำล้นระบายจากอ่างเก็บน้ำเสินเจิ้นไหลลงสู่แม่น้ำนี้เช่นกัน ปากแม่น้ำไหลลงสู่อ่าวเชินเจิ้น (Shenzhen Bay หรือเรียก Deep Bay และ Hau Hoi Wan) ที่ชะวากทะเลของแม่น้ำมีพื้นที่ชุ่มน้ำอนุรักษ์หมี่ผู่ (米埔自然护理区)
ประวัติ.
แม่น้ำเชินเจิ้นมีชื่อเดิมว่า "ลำน้ำหมิง" (明溪) และได้เปลี่ยนเป็นชื่อปัจจุบันตั้งแต่ "อนุสัญญาว่าด้วยการขยายดินแดนฮ่องกง" ใน ค.ศ. 1898 ซึ่งเป็นแม่น้ำเขตแดนของการเช่าฮ่องกงของอังกฤษ ในระยะเวลา 99 ปี (เขตนิวเทร์ริทอรีส์) และยังเป็นแม่น้ำที่ยาวที่สุดในฮ่องกงอีกด้วย ในช่วงสงครามเย็น ผู้อยู่อาศัยบนแผ่นดินใหญ่จำนวนมากหนีไปฮ่องกงผ่านทางแม่น้ำเชินเจิ้น ดังนั้นจึงถูกเรียกว่า "กำแพงเบอร์ลินแห่งประเทศจีน"
ปลายคริสต์ทศวรรษ 1990 โค้งน้ำลั่วหม่าโจว (Lok Ma Chau Loop) เป็นส่วนหนึ่งของจีนแผ่นดินใหญ่ ต่อมาเมื่อมีความพยายามในการบรรเทาปัญหาน้ำท่วมและปัญหามลพิษด้วยงานวิศวกรรมชลประทาน เพื่อปรับแม่น้ำแม่น้ำเชินเจิ้นในช่วงนี้ที่คดเคี้ยวให้ตรง ทำให้พื้นที่ส่วนนี้เป็นข้อพิพาทในการครองที่ดิน เนื่องเขตแดนทางธรรมชาติเคลื่อนไปทางเหนือจากลำน้ำที่ตัดใหม่ ด้วยข้อยุติจากการพัฒนาข้อตกลงของอุทยานนวัตกรรมและเทคโนโลยีฮ่องกง-เชินเจิ้น (Hong Kong-Shenzhen Innovation and Technology Park) รัฐบาลจีนได้โอนที่ราบภายในโค้งน้ำลั่วหม่าโจวให้แก่ฮ่องกงเมื่อวันที่ 3 มกราคม ค.ศ. 2017 ซึ่งจะเพิ่มพื้นที่เขตสำนักงาน 1.2 ล้านตารางเมตรสำหรับบริษัทในฮ่องกงและเชินเจิ้นอุทยานเทคโนโลยีนี้คาดว่าจะบริหารจัดการโดยองค์การอุทยานวิทยาศาสตร์และเทคโนโลยีฮ่องกง (Hong Kong Science and Technology Parks Corporation)
ชยันตี กุรุ-อุตุมปาละ

ชยันตี กุรุ-อุตุมปาละ (Jayanthi Kuru-Utumpala, เกิด 3 กันยายน 1979) เป็นนักไต่เขามืออาชีพและนักเคลื่อนไหวเพื่อสิทธิสตรีและผู้มีความหลากหลายทางเพศชาวศรีลังกา เธอเป็นชาวศรีลังกาคนแรกที่พิชิตยอดเขาเอเวอเรสต์ในวันที่ 21 พฤษภาคม 2016 เธอเป็นผู้สนับสนุนสิทธิสตรีในศรีลังกา และทำงานวิจัยมากมายเกี่ยวกับเพศศึกษาและสิทธิสตรี เธอมักไต่เขาร่วมกับโยฮันน์ เปรีส์ ในหลาย ๆ โอกาส
ประวัติ.
ชยันตี กุรุ-อุตุมปาละ เกิดเมื่อวันที่ 3 กันยายน 1979 ในโคลัมโบ บิดาชื่อนิสสันกา (Nissanka) เป็นวิศวกรเครื่องยนต์ มารดาชื่อ ชจินตา (Jacinta) เป็นผู้บริหารในอุตสาหกรรมโรงแรม พี่ชาย รุกษาณ (Rukshan) เข้าเรียนที่วิทยาลัยเอส ทอมัสในเมาต์ลาวีเนีย
การศึกษา.
กุรุ-อุตุมปาละเข้าศึกษาในวิทยาลัยบิชอปในปี 1984 จนจบการศึกษาถึงระดับมัธยมในปี 1998 จากนั้นเธอเข้าศึกษาด้านวารสารศาสตร์และการสื่อสารที่สถาบันมูลนิธิศรีลังกา (Sri Lanka Foundation Institute) ในปี 1999 เธอเข้ามิรันดาเฮาส์ของมหาวิทยาลัยเดลีในปี 2000 และจบการศึกษาวุฒิศิลปศาสตร์ปัณฑิตด้านวรรณกรรมภาษาอังกฤษในปี 2003 นอกขากนี้เธอยังเข้าร่วมการฝึกทางทหารด้านการไต่เขาพื้นฐานระยะ 28 วัน และการไต่เขาขั้นสูงระยะ 28 วันจากสถาบันไต่เขาหิมาลัยในปี 2003 และ 2004 ตามลำดับ เธอได้รับประกาศนียบัตรบัณฑิตศึกษา (post graduate diploma) ด้านสตรีศึกษา ในปี 2007 จากมหาวิทยาลัยโคลัมโบ
เธอได้รับทุนเข้าศึกษาต่อที่มหาวิทยาลัยซัสเซ็กซ์ในสหราชอาณาจักร และได้รับปริญญาโทด้านศิลปศาสตร์ ในสาขาเพศศึกษาในปี 2009 เธอทำงานวิจัยเกี่ยวกับสิทธิสตรี และมีโอกาสได้พูดให้แรงบันดาลใจแก่เด็กหญิงในโรงเรียนมากมาย นับตั้งแต่ปี 2003 เธอเป็นหนึ่งในบุคคลสำคัญของขบวนการเรียกร้องสิทธิสตรีในศรีลังกา ในปี 2016 เธอได้รับแต่งตั้งเป็นทูตสัมพันธไมตรีสำหรับสิทธิสตรีคนแรกของศรีลังกา โดยรัฐมนตรีกิจการสตรี จันทรานี พันทรา ชยสิงเห
รินะ คาวาเอ

รินะ คาวาเอ (; โรมาจิ: "Rina Kawaei" เกิดเมื่อ 12 กุมภาพันธ์ ค.ศ. 1995) เป็นนักแสดงและอดีตนักร้องชาวญี่ปุ่น เธอยังเป็นอดีตสมาชิกของเอเคบีโฟร์ตีเอต ทีมเอ เธอยังอยู่ในกลุ่มที่เรียกว่า Anrire กับ อันนะ อิริยามะ และ เรนะ คาโตะ. พวกเขาปรากฏตัวในซิงเกิล "อิคูจินาชิ Masquerade" ของริโนะ ซาชิฮาระ
ซึ่งติดอันดับหนึ่งในชาร์ตซิงเกิลประจําสัปดาห์ของออริคอนญี่ปุ่นในค.ศ. 2013 เธอเป็น center ให้กับกลุ่ม BKA48ด้านชีวิตสมรส รินะ คาวาเอ สมรสกับ โทโมกิ ฮิโรเซะ นักแสดงชาวญี่ปุ่น 
อาชีพ.
2012–2014.
คาวาเอออดิชั่นเข้าร่วมเอเคบีโฟร์ตีเอต และได้รับเลือกให้เข้าร่วมในรุ่นเคนคิวเซ รุ่นที่ 7 ในเดือนกรกฎาคม 2010 
ในเดือนมีนาคม 2012 เธอได้รับการเลื่อนตําแหน่งเป็นทีม 4 และถูกย้ายไปทีม เอ ในเดือนสิงหาคม ไม่นานหลังจากซีรีส์ชิริสึ บากาเลยะ คูโคว สิ้นสุดลงในวันที่ 30 มิถุนายน มีการประกาศว่าคาวาเอจะมีส่วนร่วมในการดัดแปลงภาพยนตร์ ซึ่งภาพยนตร์เรื่องนี้จะถูกนําแสดงโดยสมาชิกหลายคนจากวงเอเคบีโฟร์ตีเอต
ในปี ค.ศ. 2013 เธอได้รับการจัดอันดับจากการเลือกตั้งงานเลือกตั้งเซ็มบัตสึเป็นอันดับที่ 25 ด้วยคะแนน 26,764 คะแนนโดยได้อยู่ในซีดี โคอิซูรุฟอร์จูนคุกกี้
ในปี ค.ศ. 2014 รินะ คาวาเอ ยังได้รับการคัดเลือกให้โฆษณาแก่ บริษัทรถไฟญี่ปุ่นตะวันออก และในการเลือกตั้งเธอได้รับการจัดอันดับจากการเลือกตั้งงานเลือกตั้งเซ็มบัตสึเป็นอันดับที่ 16 ด้วยคะแนน 39,210 คะแนนติดอันดับเซ็มบัตสึเป็นครั้งแรก และได้รับตำแหน่งในการโปรโมตซิงเกิลถัดไป "โคโคโระโนะพลาคาร์ด"
ถูกโจมตี.
เกิดขึ้นระหว่างงาน "จับมือ" ของวงในวันที่ 25 พฤษภาคม 2014 ที่ศูนย์ประชุมและวัฒนธรรมอุตสาหกรรมอิวาเตะในเมืองทากิซะวะ จังหวัดอิวาเตะ ส่งผลให้มีผู้ได้รับบาดเจ็บเป็นสมาชิกสองคนของเอเคบีโฟร์ตีเอต ได้แก่ อันนา อิริยะมะ วัย 18 (อายุในขณะนั้น) กับ รินะ คาวาเอ วัย 19 (อายุในขณะนั้น) และเจ้าหน้าที่อีกคนซึ่งพยายามเข้าห้ามเหตุการณ์ ทั้งสามคนถูกส่งไปยังโรงพยาบาลโดยทันที ผู้ก่อเหตุถูกจับกุมและตัดสินจำคุกเป็นเวลาหกปี
2015–ปัจจุบัน.
เธอได้ประกาศจบการศึกษาจากเอเคบีโฟร์ตีเอต เมื่อวันที่ 26 มีนาคม ค.ศ. 2015 เธอมีพิธีสำเร็จการศึกษาระหว่างคอนเสิร์ตฤดูร้อนของ เอเคบีโฟร์ตีเอต ที่ ไซตามะ ซูเปอร์อารีน่า เมื่อวันที่ 2 สิงหาคม และมีการแสดงครั้งสุดท้ายในวันที่ 4 สิงหาคม ค.ศ. 2015 ในเดือนพฤศจิกายน ค.ศ. 2015 มีการประกาศว่าเธอจะร่วมแสดงกับ มิซึกิ ทากาฮาตะใน เอ็นเอชเค อาซาโดระ ปี ค.ศ. 2017 เธอร่วมแสดงในสมุดมรณะ
ต่อมาเธอได้พากย์ภาพยนตร์อะนิเมะเรื่อง "พริพาระ" พากย์เสียงเป็นมินิฟารูรุ น้องสาวของฟารูรุในปี ค.ศ. 2018 พากษ์เสียงเป็นริสะใน โปเกมอน เดอะมูฟวี่ ตอน เรื่องราวแห่งผองเรา 
วันที่ 17 พฤษภาคม ค.ศ. 2019 คาวาเอประกาศการตั้งครรภ์และการแต่งงานกับนักแสดงโทโมกิ ฮิโรเซะ เธอให้กำเนิดลูกคนแรกของเธอเมื่อวันที่ 8 พฤศจิกายน ค.ศ. 2019ในปี ค.ศ. 2021 เธอร่วมแสดงละครอาซาโดระ เรื่อง Come Come Everybody
และคลอดลูกคนที่สองในวันที่ 30 มิถุนายน ค.ศ. 2023
อนึ่งเธอมีผลงานการแสดงซีรี่ย์ แสดงละครเวที แสดงหนังและพากษ์การ์ตูนมากที่สุดในบรรดาสมาชิกที่ออกจากวงเธอได้รับการโหวต 539 คะแนน ให้เป็นผู้ประสบความสำเร็จภายหลังออกจากวงในอันดับที่สองรองจากริโนะ ซาชิฮาระ เธอยังได้รับรางวัล Yubari International Fantastic Film Festival 2018 New Wave Award ในปี 2018 และใน ค.ศ. 2023 เธอได้รับรางวัล Best Style Award 2023จาก SPC GLOBAL ในปี ค.ศ. 2024 เธอได้แสดงละครเวทีในเรื่อง มิติวิญญาณมหัศจรรย์
เลอสันต์ เทียมราช

เลอสันต์ เทียมราช (ชื่อเล่น แกะ; 18 กันยายน พ.ศ. 2534 –) เป็นนักฟุตบอลชาวไทย ปัจจุบันลงเล่นในตำแหน่งกองกลางให้กับสุโขทัย ในไทยลีก และทีมชาติไทย
สโมสรอาชีพ.
หนองบัว พิชญ.
ฤดูกาล 2563–64.
ในวันที่ 3 ธันวาคม พ.ศ. 2562 เลอสันต์ได้เปิดตัวกับหนองบัว พิชญ ในไทยลีก 2 โดยเขาจะสวมเสื้อหมายเลข 7 ให้กับสโมสร ต่อมาในวันที่ 15 กุมภาพันธ์ พ.ศ. 2563 เขาได้ลงเล่นนัดแรกให้กับสโมสรในการแข่งขันไทยลีก 2 ฤดูกาล 2563–64 ช่วยให้ทีมเปิดบ้านเอาชนะเกษตรศาสตร์ 3–0 วันที่ 20 กันยายน เขาทำประตูแรกในนามสโมสรในลีก ช่วยให้ทีมเปิดบ้านเอาชนะแพร่ ยูไนเต็ด 3–2 วันที่ 25 ตุลาคม เขาทำประตูในลีก ช่วยให้ทีมเปิดบ้านเอาชนะชัยนาท ฮอร์นบิล 1–0 วันที่ 24 กุมภาพันธ์ พ.ศ. 2564 เขาทำประตูในลีก ช่วยให้ทีมเปิดบ้านเอาชนะไทยยูเนียน สมุทรสาคร 5–1
ฤดูกาล 2564–65.
วันที่ 3 กันยายน พ.ศ. 2564 เขาได้ลงเล่นนัดแรกในการแข่งขันไทยลีก ฤดูกาล 2564–65 ช่วยให้ทีมเปิดบ้านเอาชนะนครราชสีมา มาสด้า 2–0 วันที่ 17 พฤศจิกายน เขาทำประตูแรกในลีก ช่วยให้ทีมเปิดบ้านเอาชนะบีจี ปทุม ยูไนเต็ด 3–1 วันที่ 4 พฤษภาคม พ.ศ. 2565 เขาทำประตูที่สองในลีก ช่วยให้ทีมบุกไปชนะนครราชสีมา มาสด้า 0–4
ทีมชาติ.
ในวันที่ 16 มีนาคม พ.ศ. 2565 เลอสันต์มีชื่อติดทีมชาติไทย ในการแข่งขันกระชับมิตรที่พบกับเนปาล และซูรินาม เขาลงเล่นให้กับทีมชาติครั้งแรกเมื่อวันที่ 27 มีนาคม พ.ศ. 2565 ในนัดกระชับมิตรพบกับซูรินาม โดยเขาถูกส่งลงมาเป็นสำรองในนาทีที่ 88
 "ณ วันที่ 6 พฤศจิกายน 2565"
 "ณ วันที่ 27 มีนาคม 2565"
เกียรติประวัติ.
หนองบัว พิชญ
กฤษณา โกห์ลี

กฤษณา กุมารี โกห์ลี (Krishna Kumari Kolhi, เกิด 1 กุมภาพันธ์ 1979) หรือรู้จักในชื่อเล่น กีชูบาอี (Kishoo Bai) เป็นนักการเมืองชาวปากีสถาน สมาชิกวุฒิสภาปากีสถานตั้งแต่มีนาคม 2018 เธอเป็นสตรีทลิตชาวฮินดูคนแรก และสตรีชาวฮินดูคนที่สองที่ได้เป็นวุฒิสมาชิกของปากีสถาน เธอเป็นที่รู้จักจากการเคลื่อนไหวเรียกร้องสิทธิสตรีและเรียกร้องให้ยกเลิกระบบทาสจากหนี้ เธอได้รับการขึ้นชื่อเป็นหนึ่งใน 100 สตรีแห่งปี 2018 โดยบีบีซี
ชีวิตช่วงต้นและการศึกษา.
โกห์ลีเกิดในวันที่ 1 กุมภาพันธ์ 1979<ref name="dawn/4march2018"></ref> ในครอบครัวชาวโกลีที่ยากจน ในนครปาร์การ์<ref name="dawn/4feb2018"></ref> สมัยที่เธอยังเรียนอยู่ระดับชั้นเกรด 3 (เทียบเท่า ป.3) ครอบครัวและตัวเธอเองถูกจับขังเป็นเวลาสามปีเพื่อเป็นทาสในพื้นที่คุมขังของเจ้าของที่ดินนายหนึ่งในอำเภออูเมร์โกต ทั้งหมดได้รับการปล่อยตัวหลังตำรวจเข้าบุกค้น เธอเข้าเรียนในช่วงต้นที่อำเภออูเมร์โกต ก่อนที่จะย้ายไปเรียนในอำเภอมีรปุรขาส
เธอแต่งงานเมื่ออายุได้ 16 ปี ในปี 1994 ขณะเรียนอยู่ระดับชั้นเกรด 9 (เทียบเท่า ม.3) เธอศึกษาต่อในมหาวิทยาลัย และในปี 2013 ได้รับปริญญาโทสาขาสังคมวิทยาจากมหาวิทยาลัยสินธ์
ในปี 2007 เธอเข้าร่วมค่ายฝึกผู้นำเยาวชนด้านสิทธิมนุษยชนเมเหร์ครห์ครั้งที่สาม (third Mehergarh Human Rights Youth Leadership Training Camp) ในอิสลามาบาดที่เธอได้เรียนรู้เกี่ยวกับรัฐบาลของปากีสถาน, การอพยพย้ายถิ่นของผู้คนทั่วโลก, การวางแผนยุทธศาสตร์ และเครื่องมือเพื่อการเปลี่ยนแปลงสังคม
อาขีพการเมือง.
โกหลีเข้าร่วมพรรคประชาชนปากีสถาน (PPP) ในฐานะนักเคลื่อนไหวทางสังคมที่เรียกร้องสิทธิชนชายขอบในภูมิภาคทาร์ (Thar), สิทธิสตรี, ต่อต้านระบบทาสจากหนี้ และต่อต้านการคุกคามทางเพศในที่ทำงาน ในปี 2018 เธอได้รับเลือกตั้งเป็นวุฒิสมาชิกปากีสถานในการเลือกตั้งปี 2018 ในฐานะผู้สมัครขากพรรค PPP ในแคว้นสินธ์ และสาบานตนเข้ารับตำแหน่งในวันที่ 12 มีนาคม 2018 เธอเป็นสตรีทลิตชาวฮินดูคนแรกที่ได้เป็นวุฒิสมาชิก และเป็นสตรีฮินดูคนที่สองต่อจากรัตนา ภควันทาส เชาวลา<ref name="dailypakistan/3march2018"></ref>
ในปี 2018 บีบีซีขึ้นชื่อเธอเป็นหนึ่งใน 100 สตรีแห่งปี
หลังเหตุการณ์โจมตีมนเทียรการาก ได้มีการเสนอร่างรัฐบัญญัติ "ว่าด้วยการปกป้องสิทธิของชนกลุ่มน้อยทางศาสนา" ("Protection of the Rights of Religious Minorities Bill") ในวุฒิสภา แต่ถูกระงับไปโดยคณะกรรมาธิการของพรรค Jamiat Ulema-e-Islam (F) (JUI-F) โดยวุฒิสมาชิก Abdul Ghafoor Haideri ในการประชุมครั้งนั้น กฤษณาเดินออกจากห้องประชุมเพื่อแสดงการประท้วงการตัดสินใจของคณะกรรมาธิการ
รวมพันธุ์นักสู้พิทักษ์จักรวาล ตอนพิเศษรับวันหยุด

รวมพันธุ์นักสู้พิทักษ์จักรวาล ตอนพิเศษรับวันหยุด  เป็นรายการพิเศษทางโทรทัศน์ของอเมริกันที่สร้าง เขียน และกำกับโดย เจมส์ กันน์ สำหรับบริการสตรีมมิ่งดิสนีย์+ โดยอิงจากการ์เดียนส์ออฟเดอะกาแล็กซี่ ทีมซูเปอร์ฮีโร่ของมาร์เวลคอมิกส์ มีจุดมุ่งหมายเพื่อเป็นรายการพิเศษทางโทรทัศน์เรื่องที่สองในจักรวาลภาพยนตร์มาร์เวล (MCU) ซึ่งมีความต่อเนื่องกับภาพยนตร์อื่น ๆ ของแฟรนไชส์นี้ ผลงานพิเศษนี้ผลิตโดยมาร์เวลสตูดิโอส์
คริส แพร็ตต์, โซอี ซัลดานา, เดฟ บอทิสตา, วิน ดีเซล, แบรดลีย์ คูเปอร์, คาเรน กิลแลน และ ปอม เกลม็องตีแย็ฟ จะแสดงและสวมบทบาทของพวกเขาจากซีรีส์ภาพยนตร์ กันน์ทำงานเกี่ยวกับแนวคิดสำหรับรายการพิเศษเรื่องนี้มาหลายปีก่อนที่จะมีการประกาศในเดือนธันวาคม พ.ศ. 2563 การถ่ายทำเริ่มขึ้นในเดือนกุมภาพันธ์ พ.ศ. 2565 ในเมืองแอตแลนต้า มลรัฐจอร์เจีย ระหว่างการสร้าง "รวมพันธุ์นักสู้พิทักษ์จักรวาล 3" (พ.ศ. 2566) ซึ่งคาดว่าจะสิ้นสุดจนถึงเดือนเมษายน พ.ศ. 2565
"เดอะการ์เดียนส์ออฟเดอะกาแล็กซี่ฮอลิเดย์สเปเชียล" มีกำหนดออกฉายในวันที่ 25 พฤศจิกายน พ.ศ. 2565 ทางดิสนีย์+ ซึ่งเป็นส่วนหนึ่งของของเอ็มซียู
สะพานซนจุก

สะพานซนจุก เป็นสะพานหินสมัยราชวงศ์โครยอตั้งอยู่ในเมืองแกซอง ประเทศเกาหลีเหนือ สร้างขึ้นในปี ค.ศ. 1290 มีชื่อเสียงในฐานะสถานที่ที่นักวิชาการลัทธิขงจื๊อและรัฐบุรุษผู้โด่งดัง จอง มงจู ถูกลอบสังหาร โดยกล่าวว่าเป็นพระบัญชาของเจ้าชายอี พัง-ว็อน พระราชโอรสของกษัตริย์องค์แรกแห่งราชวงศ์โชซ็อน พระเจ้าแทโจ สะพานนี้ปิดการจราจรทั้งหมดในปี ค.ศ. 1780 และเป็นอนุสรณ์สถานแห่งชาติตั้งแต่นั้นเป็นต้นมา ตัวสะพานมีความยาว 8.35 เมตร กว้าง 3.36 เมตร เดิมชื่อสะพานซนจิ แต่ถูกเปลี่ยนชื่อเป็นสะพานซนจุก หลังจากการลอบสังหาร มง-จู เนื่องจากมีไผ่เติบโตในตำแหน่งที่เขาถูกฆ่า (คำว่า จุก เป็นคำภาษาเกาหลีแปลว่า ไผ่)
การลอบสังหาร จอง มง-จู.
ที่ปรึกษาของกษัตริย์แห่งโครยออย่าง จ็อง มง-จู เป็นศัตรูทางการเมืองของ อี ซ็อง-กเย ในระหว่างทางกลับบ้านของเขาหลังจากจบงานเลี้ยง เขาถูกชายห้าคนซุ่มโจมตีบนสะพานและสังหารอย่างไร้ความปราณีด้วยค้อนเหล็ก ภายหลังได้รับแต่งตั้งให้เป็นปราชญ์แห่งเกาหลีและเป็นที่เคารพนับถือของกษัตริย์ราชวงศ์โชซ็อน การเสียชีวิตของจองก็กลายเป็นสัญลักษณ์ของความจงรักภักดีที่ไม่เปลี่ยนแปลง มีจุดสีน้ำตาลบนหินก้อนหนึ่งว่ากันว่าเป็นคราบเลือดของจอง และจะเปลี่ยนเป็นสีแดงเมื่อฝนตก บทกวีที่มีชื่อเสียงบันทึกความคิดสุดท้ายของเขา:
"แม้ว่าข้าจะตายกี่ร้อยครั้ง <br> แม้ว่าโครงกระดูกของข้าอาจจะกลายเป็นผงธุลี <br> และไม่ว่าวิญญาณของข้าจะอยู่ที่นั่นหรือไม่ก็ตาม <br> ความจงรักภักดีของข้าต่อเจ้านายของข้าจะไม่เปลี่ยนแปลง"
แข้งเด็กหัวใจนักสู้

แข้งเด็กหัวใจนักสู้ (; โรมาจิ: "Aoashi") เป็นซีรีส์มังงะญี่ปุ่น เขียนเรื่องและวาดภาพโดยยูโงะ โคบายาชิ ตีพิมพ์ในนิตยสาร "Weekly Big Comic Spirits" นิตยสารมังงะแนว"เซเน็ง"ของสำนักพิมพ์โชงากูกังตั้งแต่เดือนมกราคม พ.ศ. 2558 ได้รับการดัดแปลงซีรีส์อนิเมะโทรทัศน์โดยสตูดิโอโปรดักชั่น ไอ.จี ออกอากาศตั้งแต่เดือนเมษายนถึงกันยายน พ.ศ. 2565
ในปี พ.ศ. 2563 มังงะชนะเลิศรางวัลมังงะโชงากูกังครั้งที่ 65 ในสาขาทั่วไป
ให้เสียงโดย: Kōki Ohsuzu
ให้เสียงโดย: Tatsumaru Tachibana
ให้เสียงโดย: Seiichirō Yamashita
ให้เสียงโดย: Taku Yashiro
ให้เสียงโดย: Shun Horie
ให้เสียงโดย: Wataru Katō
ให้เสียงโดย: Junya Enoki
ให้เสียงโดย: Kentarō Kumagai
ให้เสียงโดย: Chikahiro Kobayashi
ให้เสียงโดย: Shunsuke Takeuchi
ให้เสียงโดย: Yūichirō Umehara
ให้เสียงโดย: Maki Kawase
ให้เสียงโดย: Hiroki Yasumoto
ให้เสียงโดย: Reina Ueda
ให้เสียงโดย: Kensho Ono
ให้เสียงโดย: Koki Uchiyama
ให้เสียงโดย: Makoto Furukawa
ให้เสียงโดย: Kazuyuki Okitsu
ให้เสียงโดย: Mikako Komatsu
ให้เสียงโดย: Mie Sonozaki
ให้เสียงโดย: Yoshiki Nakajima
อัน โบ-ฮย็อน

อัน โบ-ฮย็อน (เกิด 16 พฤษภาคม ค.ศ. 1988) เป็นนักแสดงและนายแบบชาวเกาหลีใต้ เดิมทีเขาเดบิวต์เป็นนายแบบในปี 2007 นับตั้งแต่การแสดงของเขาในปี 2014 เขาได้ปรากฏตัวในภาพยนตร์และละครโทรทัศน์หลายเรื่องรวมถึง "ชีวิตเพื่อชาติ รักนี้เพื่อเธอ" (2016), "ย้อนรอยอันธพาล" (2018), "รักไม่ลับฉบับแฟนเกิร์ล" (2019) ประสบความสำเร็จและมีชื่อเสียงจากการแสดงเรื่อง "ธุรกิจปิดเกมแค้น" (2020) เขายังคงประสบความสำเร็จกับรายการเน็ตฟลิกซ์เรื่อง "มายเนม" (2021) และละครของทีวีเอ็นเรื่อง "ยูมิกับเซลล์สมองสุดอลเวง"
เอเอฟซีแชมเปียนส์ลีก 2022 รอบแบ่งกลุ่ม

รอบแบ่งกลุ่ม ของการแข่งขันเอเอฟซีแชมเปียนส์ลีก 2022 จะลงเล่นตั้งแต่วันที่ 15 เมษายน ถึง 1 พฤษภาคม พ.ศ. 2565 สำหรับโซนตะวันออก และตั้งแต่วันที่ 7 ถึง 27 เมษายน พ.ศ. 2565 สำหรับโซนตะวันตก. มีทีมที่เข้าร่วมการแข่งขันทั้งสิ้น 40 ทีมในรอบแบ่งกลุ่มเพื่อที่จะค้นหา 16 ทีมในการแข่งขัน รอบแพ้คัดออก ของ เอเอฟซีแชมเปียนส์ลีก 2022.
การจับสลาก.
<section begin=การจับสลาก />
การจับสลากสำหรับรอบแบ่งกลุ่มจะจัดขึ้นในวันที่ 17 มกราคม พ.ศ. 2565, 14:00 MYT ,ที่ เอเอฟซี เฮาส์ ใน กัวลาลัมเปอร์, ประเทศมาเลเซีย. 40 ทีมได้ถูกจับสลากอยู่ในสิบกลุ่มจากสี่ทีม: แต่ละห้ากลุ่มในโซนตะวันตก (กลุ่ม เอ–อี) และโซนตะวันออก (กลุ่ม เอฟ–เจ). สำหรับแต่ละโซน, ทีมที่เป็นทีมวางที่อยู่ในสี่โถและถูกจับสลากอยู่ในตำแหน่งที่สัมพันธ์กันภายในแต่ละกลุ่ม, ขึ้นอยู่กับพวกเขา การจัดอันดับสมาคม และทีมวางของพวกเขานอกเหนือจากสมาคมของพวกเขา, โดยคำนึงถึงความสมดุลทางเทคนิคระหว่างกลุ่มต่างๆ. ทีมที่มาจากสมาคมเดียวกันจะไม่สามารถจับสลากอยู่ในกลุ่มเดียวกันได้.<section end=การจับสลาก />
ด้านล่างนี้คือ 40 ทีมที่เข้าสู่ในการจับสลากรอบแบ่งกลุ่ม, ซึ่งประกอบไปด้วยทีมที่เข้าร่วมโดยตรง 33 ทีมและผู้ชนะ 7 ทีมของ รอบเพลย์ออฟ ของ รอบคัดเลือกเพลย์ออฟ, ซึ่งไม่เป็นที่รู้จัก ณ เวลาของการจับสลาก.
ตารางการแข่งขัน.
ตารางการแข่งขันของแต่ละแมตช์เดย์เป็นไปดังนี้.
สถานที่จัดแข่งขันสนามกลาง.
เมื่อวันที่ 16 กุมภาพันธ์ 2565, เอเอฟซี ยืนยันเจ้าภาพสำหรับรอบแบ่งกลุ่ม โซนตะวันออก. เมื่อวันที่ 3 มีนาคม 2565, เอเอฟซี ยืนยันเจ้าภาพสำหรับรอบแบ่งกลุ่ม โซนตะวันตก.
หมายเหตุ.
<templatestyles src="Reflist/styles.css" />
ยูโกะ โอชิมะ

ยูโกะ โอชิมะ (; โรมาจิ: "Ōshima Yūko" เกิดเมื่อวันที่ 17 ตุลาคม พ.ศ. 2531) เป็นนักแสดงชาวญี่ปุ่นและอดีตสมาชิกวงไอดอลเกิร์ลกรุ๊ปญี่ปุ่นเอเคบีโฟร์ตีเอต (AKB48) และเป็นหัวหน้าทีมเค (Team K) เธอยังเป็นสมาชิกหน่วยย่อยของเอเคบีโฟร์ตีเอตในชื่อนอตเยท เธอยังร้องเพลงในแทร็กสําหรับซิงเกิลทั้งหมดของเอเคบีโฟร์ตีเอตตั้งแต่ "ไอตากัตตะ" (Aitakatta) ในเดือนตุลาคม พ.ศ. 2549 เธออยู่ในอันดับที่ 2 ของการเลือกตั้งทั่วไปเอเคบีโฟร์ตีเอตประจําปีตั้งแต่ปี พ.ศ. 2552 ถึง พ.ศ. 2556 ปัจจุบันโอชิมะเป็นตัวแทนของโอตะโปรดักชั่น
ประวัติ.
โอชิมะเกิดในโยโกฮามะ, และได้เติบโตในมิบุ, จังหวัดโทจิงิ. คุณแม่ของเธอมาจากจังหวัดฮกไกโด ในปี พ.ศ. 2539 เธอได้เซ็นสัญญาเป็นนักแสดงเด็กกับเซ็นทรัลโคโดโมะ เกคิดัน ในปี พ.ศ. 2548 เธอเริ่มทํางานเป็นไอดอลรุ่นน้องในโครงการ Doll's Vox ซึ่งสร้างโดยนักร้องโทชิฮิโกะ ทาคามิซาวะ ในปี พ.ศ. 2549 ในการออดิชั่นรุ่นที่ 2 ของเอเคบีโฟร์ตีเอต (AKB48) เพื่อจัดตั้งทีมเค (Team K) เธอได้รับเลือกจากกลุ่มผู้สมัครกว่า 12,000 คนเพื่อเข้าร่วมทีม ในเดือนเมษายนเธอเริ่มทํางานเต็มที่กับวงซึ่งเปิดตัวซิงเกิล "ไอตากัตตะ" (Aitakatta) ในเดือนตุลาคม พ.ศ. 2549
ในวันที่ 24 สิงหาคม พ.ศ. 2555 เอเคบีโฟร์ตีเอต (AKB48) ได้ประกาศปรับโครงสร้างทีมและแต่งตั้งโอชิมะให้เป็นหัวหน้าทีมเค (Team K) 
ในวันที่ 31 ธันวาคม พ.ศ. 2556 โอชิมะได้ประกาศในงาน "เอ็นเอชเค โคฮากุอูตะกัซเซ็ง" ว่าเธอจะจบการศึกษาจากวง ในวันที่ 26 กุมภาพันธ์ พ.ศ. 2557 ซิงเกิลสุดท้ายของเธอในฐานะสมาชิกของเอเคบีโฟร์ตีเอต (AKB48) คือ ”มาเอะชิกะมูกาเนเอะ" (Maeshika Mukanee) เธอจบการศึกษาจากเอเคบีโฟร์ตีเอต (AKB48) เมื่อวันที่ 9 มิถุนายน พ.ศ. 2557 ในโรงละครของเอเคบีโฟร์ตีเอต (AKB48) 
ในวันที่ 29 กรกฎาคม พ.ศ. 2564 โอชิมะได้ประกาศแต่งงานกับนักแสดงเค็นโตะ ฮายาชิ ซึ่งเป็นนักแสดงร่วมกับเธอในละครโทรทัศน์ญี่ปุ่นเรื่องสการ์เล็ต
เอเจ สไตลส์ และโอมอส

เอเจ สไตส์ และโอมอส (AJ Styles และ Omos) เป็นแท็กทีมมวยปล้ำอาชีพใน WWE เคยเป็นแชมป์รอว์แท็กทีม WWE ในเดือนตุลาคม 2020 Omos เปิดตัวในฐานะ "ยักษ์ใหญ่ส่วนตัว" ของ Styles และช่วยเหลือเขาในทุกการแข่งขัน ในศึก WrestleMania 37 เดือนเมษายน 2021 Styles และ Omos สามารถคว้าแชมป์ Raw Tag Team และครองเป็นเวลา 133 วันก่อนจะแพ้ใน SummerSlam ในเดือนสิงหาคมของปีนั้น